
	讜讗诐 讛讬讛 诪讜诪讞讛 诇专讘讬诐 讻讜'. 驻讬专砖 讛拽讜谞讟专住 讚讻转讬讘 讘爪讚拽 转砖驻讜讟 讜拽住讘专 讗讬谉 注讬专讜讘 驻专砖讬讜转 讻转讬讘 讻讗谉 讜拽砖讛 讚讗''讻 转拽砖讛 诇讬讛 讛讱 讘专讬讬转讗 诇专' 讗讘讛讜 讚讗诪专 砖谞讬诐 砖讚谞讜 讗讬谉 讚讬谞讬讛诐 讚讬谉 诇讚''讛 讜注''拽 讚诪砖诪注 诇驻讬' 讛拽讜谞讟专住 讚诇诪讗谉 讚讗讬转 诇讬讛 注讬专讜讘 驻专砖讬讜转 讗讬谉 讬讻讜诇 诇讚讜谉 讬讞讬讚讬 讜讛讗 专讘 讬讜住祝 住''诇 讘驻' 讛诪讙专砖 (讙讬讟讬谉 讚祝 驻讞:) 讚讘讛讜讚讗讜转 讜讛诇讜讗讜转 注讘讚讬谞谉 砖诇讬讞讜转讬讬讛讜 讗诇诪讗 讗讬转 诇讬讛 注讬专讜讘 驻专砖讬讜转 讜讗驻''讛 诪砖诪注 讘住诪讜讱 诪注讜讘讚讗 讚诪专 讝讜讟专讗 讚讗讬转 诇讬讛 诇专讘 讬讜住祝 讚讬讞讬讚 诪讜诪讞讛 讚谉 讜讗驻讬' 讬讞讬讚讬 讜注讜讚 诪讚拽讗诪专 讘住诪讜讱 讗讘诇 诇讗 谞拽讬讟 专砖讜转讗 讚讬谞讬讛 诇讗讜 讚讬谞讗 诪砖诪注 讚住讘专 讻专' 讗讘讛讜 讜讗驻讬' 讛讻讬 讬讞讬讚 诪讜诪讞讛 讚谉 讚诇砖诪讜讗诇 讗驻讬诇讜 讬讞讬讚 砖讗讬谞讜 诪讜诪讞讛 讚讬谞讜 讚讬谉 讚诇讗讜 讚讜拽讗 谞拽讟 砖诪讜讗诇 砖谞讬诐 讻诪讜 砖讗驻专砖 诇拽诪谉 讘注''讛 讜讚讜讞拽 诇驻专砖 讚讬谞讬讛 诇讗讜 讚讬谞讗 诇讻转讞诇讛 诇讻讱 谞''诇 讚讗驻讬' 诇诪讗谉 讚讘注讬 讙' 诪讜诪讞讬谉 诪讚讗讜专讬讬转讗 转拽谞转讗 讚专讘谞谉 讛讬讗 讚讬讞讬讚 诪讜诪讞讛 诇专讘讬诐 讚谉 讗驻讬' 讬讞讬讚讬 讜讛砖转讗 讛讗 讚拽讗诪专 讚讬谞讬讛 诇讗讜 讚讬谞讗 诇讗讜 讗讻讙讜谉 讚专讘 谞讞诪谉 拽讗讬 讚讗讬讛讜 住讘专 诇讛 讻砖诪讜讗诇 诇拽诪谉 讚砖谞讬诐 砖讚谞讜 讚讬谞讬讛谉 讚讬谉 讗诇讗 讗讻讙讜谉 讗谞讗 讚专' 讞讬讬讗 拽讗讬 讚诇讬转 诇讬讛 讚砖诪讜讗诇 讜诇讛讗讬 驻讬' 讛讗 讚驻专讬讱 诇拽诪谉 (讚祝 讜.) 诇专' 讗讘讛讜 诪讚谉 讗转 讛讚讬谉 讛''诪 诇砖谞讜讬讬 讚诪讬讬专讬 讘讬讞讬讚 诪讜诪讞讛 诇专讘讬诐 讜诪讬讛讜 拽砖讛 讚讘驻专拽 专讗讜讛讜 讘讬转 讚讬谉 (专''讛 讚祝 讻讛:) 诪砖诪注 讚诪讚讗讜专讬讬转讗 拽讗诪专 讚诪讜诪讞讛 诇专讘讬诐 讚谉 讘讬讞讬讚讬 讚转谞谉 讛转诐 砖讗讬谉 讛讬讞讬讚 谞讗诪谉 注''驻 注爪诪讜 讜诪驻专砖 讘讙诪专讗 讚讗讬爪讟专讬讱 诇诪讬转谞讬 讚诇讗 转讬诪讗 讚谞讗诪谉 诪讬讚讬 讚讛讜讛 讗讬讞讬讚 诪讜诪讞讛 讚讛讻讗 讜驻专讬讱 讜讗讬诪讗 讛''谞 讜诪砖谞讬 讗讬谉 诇讱 诪讜诪讞讛 讬讜转专 诪诪砖讛 讜讗讬 诪讚专讘谞谉 诪讗讬 诪讬讬转讬 诪诪砖讛 讜讬''诇 讚讛转诐 驻专讬讱 讜诪砖谞讬 诇诪''讚 诇注讬诇 讚讘专 转讜专讛 讞讚 谞诪讬 讻砖专: 诪讜诪讞讛 诇专讘讬诐 讻讜'. 讗注''讙 讚讛讗讬 诪讜诪讞讛 诇专讘讬诐 讛讬讬谞讜 讙诪讬专谞讗 讜住讘讬专谞讗 讻讚诪住讬拽 诪''诪 讛讗 讚拽讗诪专 诇拽诪谉 讘讝讛 讘讜专专 (讚祝 讻讙.) 诇注讜诇诐 驻讜住诇 讜讛讜诇讱 注讚 砖讬拽讘诇 注诇讬讜 讘驻谞讬 讘''讚 砖诪讜诪讞讛 诇专讘讬诐 诇讗讜 讚谞讬讘注讬 讙诪讬专 讜住讘讬专 讻专' 讞讬讬讗 讜专讘 谞讞诪谉 讚讛转诐 讘''讚 拽讗诪专 讜讻讬讜谉 砖讛诐 讙' 讗驻讬' 住转诐 讘谞讬 讗讚诐 诪讜诪讞讬谉 诇专讘讬诐 讗讘诇 讬讞讬讚 诇讗 讞砖讬讘 诪讜诪讞讛 诇专讘讬诐 注讚 讚讙诪讬专 讜住讘讬专: 讚谉 讗驻讬' 讬讞讬讚讬. 讜讬讻讜诇 诇讻讜祝 讗转 讛讗讚诐 讘注诇 讻专讞讜 讚讗讬 讘讚拽讘诇讬讛 注讬诇讜讬讛 讗驻讬' 砖讗讬谞讜 诪讜诪讞讛 谞诪讬 讜诪讻讗谉 讚住转诐 讙' 讬讻讜诇讬谉 诇讚讜谉 讗转 讛讗讚诐 讘注诇 讻专讞讜 讻砖讗讬谞讜 专讜爪讛 诇讘讗 诇讘''讚 讚讛讗 讙' 讘诪拽讜诐 讬讞讬讚 诪讜诪讞讛 拽讬讬诪讬 讜讗驻讬' 砖谞讬诐 谞诪讬 讚谞讬谉 讗转 讛讗讚诐 讘注诇 讻专讞讜 讗诇讗 讚讗讬拽专讜 讘讬转 讚讬谉 讞爪讜祝 讚讗讬 讘讚拽讘诇讜 注诇讬讬讛讜 诪讬讬专讬 砖诪讜讗诇 讗诪讗讬 讛讜讬 讘''讚 讞爪讜祝 讜讛讗 讚转谞谉 (诇拽诪谉 讚祝 讻讙.) 讝讛 讘讜专专 诇讜 讗讞讚 讜讝讛 讘讜专专 诇讜 讗讞讚 诪砖诪注 讚诪讚注转讜 讗讬谉 讘注诇 讻专讞讜 诇讗 讛谞讬 诪讬诇讬 讻砖讗讜诪专 诇讗 讗讚讜谉 诇驻谞讬 讝讛 讗诇讗 诇驻谞讬 讝讛 讗讘诇 讗诐 讗诪专 砖诇讗 讬讘讗 讻诇诇 诇讘''讚 讗讜 讗诐 讛讜讛 诇讜讜讛 讜讗讬谞讜 专讜爪讛 诇讚讜谉 讻诇诇 讘注讬专讜 讻讜驻讬谉 讗讜转讜 讜讚谞讬谉 讗讜转讜 讘注诇 讻专讞讜: 讻讙讜谉 讗谞讗 讚谉 讚讬谞讬 诪诪讜谞讜转 讘讬讞讬讚讬. 讜讛讗 讚转谞谉 讘诪住讻转 讗讘讜转 (驻''讚 诪''讞) 讗诇 转讛讬 讚谉 讬讞讬讚讬 砖讗讬谉 讚谉 讬讞讬讚讬 讗诇讗 讗讞讚 讛拽讘''讛 注爪讛 讟讜讘讛 拽诪''诇 砖诇讗 讬讟注讛 讜讛讗 讚讗诪专 讻讙讜谉 讗谞讗 讻讜' 讛讬讬谞讜 讻诇讜诪专 讬讻讜诇 诇讚讜谉 讜诇讗 砖讛讬讛 讚谉 讗讬 谞诪讬 专讙讬诇 讛讬讛 讘讚讬谞讬谉 讜讗讬谉 诇讞讜砖 砖诪讗 讬讟注讛: 讜讗讬 诇讗 讝讬诇 砖诇讬诐. 驻讬专砖 讘拽讜谞讟专住 讜讗讬 诇讗 讻讙讜谉 讚讗诪专讬 诇讬讛 讚讬讬谞转 诇谉 讚讬谉 转讜专讛 讜拽砖讛 讚讗诐 讻谉 诪讗讬 讚讬讬拽 诪讛讻讗 讚讛讗 讗驻讬诇讜 诇讗 讙诪讬专 讜住讘讬专 谞诪讬 诪讛 砖注砖讛 注砖讜讬 讜讬砖诇诐 诪讘讬转讜 讻讚诪讜讻讞 诇拽诪谉 (讚祝 讜.) 讚驻专讬讱 诇专讘讬 讗讘讛讜 诪讚谉 讗转 讛讚讬谉 讜诪讜拽讬 诇讛 讘讚拽讘诇讛 注讬诇讜讬讛 讜讘砖讗讬谞讜 诪讜诪讞讛 讗讬讬专讬 讚讛讗 拽转谞讬 住讬驻讗 讜讗诐 讛讬讛 诪讜诪讞讛 诇专讘讬诐 驻讟讜专 诇讻讱 谞专讗讛 讜讗讬 诇讗 讚诇讗 拽讘诇讜讱 注诇讬讬讛讜 讻诇诇: 讚讛讻讗 砖讘讟 讜讛转诐 诪讞讜拽拽. 诪砖诪注 讚砖讘讟 注讚讬祝 讜讛讗 讚讗诪专 讘驻专拽 诪拽讜诐 砖谞讛讙讜 (驻住讞讬诐 讚祝 谞讗. 讜砖诐) 讗讘诇 诪讘讘诇 诇讗''讬 讻讬讜谉 讚讗谞谉 讻讬讬驻讬谞谉 诇讛讜 注讘讚讬谞谉 讻讜讜转讬讬讛讜 讜讗讜诪专 专讘讬谞讜 转诐 讚讛''诪 讘诪讬诇转讗 讚讗讬住讜专 讜讛讬转专 讚讘谞讬 讗''讬 讞讻讬诪讬 讟驻讬 讚讗讜讬专讗 讚讗''讬 诪讞讻讬诐 讻讚讗诪专 讛讻讗 讚讗讬拽专讜 诪讞讜拽拽 砖诪诇诪讚讬谉 转讜专讛 讘专讘讬诐 讗讘诇 诇注谞讬谉 讛驻拽注转 诪诪讜谉 诇讬驻讟专 讚讛驻拽专 讘讬转 讚讬谉 讛驻拽专 注讚讬驻讬 讘谞讬 讘讘诇 讚讗讬拽专讜 砖讘讟 砖专讜讚讬谉 讗转 讛注诐 讘诪拽诇 讜讛讬讬谞讜 讟注诪讗 诪砖讜诐 讚专讗砖 讙讜诇讛 诪讝讻专讬诐 讜谞砖讬讗 砖讘讗''讬 诪谞拽讘讜转 讻讚讗诪专 讘讬专讜砖诇诪讬: 专讘讛 讘专 讞谞讛. 讙专住讬谞谉 讚讗讬 专讘讛 讘专 讘专 讞谞讛 讗''讻 讛讬讛 讘谉 讘谞讜 砖诇 讞谞讛 讜讛讻讗 诪砖诪注 讚讘谉 讗讞讬讜 砖诇 专' 讞讬讬讗 讛讬讛 讜讞谞讛 讗讞讬讜 砖诇 专' 讞讬讬讗 讛讬讛 讻讚诇拽诪谉 讗讘诇 专讘讛 讘''讘 讞谞讛 讚讘讻讜诇讬 讛砖''住 讛讬讛 讘讬诪讬 专' 讬讜讞谞谉 讜讘谉 讘谞讜 砖诇 讞谞讛 诇讛讻讬 拽讗诪专 讘专 讘专 讜讬''诪 讚砖诐 讗讘讬讜 讘专 讞谞讛 讜诇讗 讬转讻谉 讻讚讗诪专 讘讛诪讜讻专 讗转 讛住驻讬谞讛 (讘''讘 讚祝 注讚.) 讻诇 讘专 讞谞讛 住讬讻住讗: 谞拽讬讟谞讗 专砖讜转 诪讗讘讗 诪专讬 讜讗讘讗 诪专讬 诪专讘. 驻讬' 讜讗讘讗 诪专讬 谞讟诇 专砖讜转 诪专讘 讚诪讬 砖讬砖 诇讜 专砖讜转 讬讻讜诇 诇讬转谉 专砖讜转 讻注谞讬谉 砖诪爪讬谞讜 (诇拽诪谉 讚祝 讬讙:) 诇注谞讬谉 讚讬谞讬 拽谞住讜转 讚诪讬 砖讛讜讗 住诪讜讱 讬讻讜诇 诇住诪讜讱 讜讬讛讬讘 诇讬讛 专砖讜转讗 诇诪讬讚谉 讚讬谞讬 拽谞住讜转 讻讚讗诪专讬谞谉 (砖诐) 讘专诐 讝讻讜专 讗讜转讜 讛讗讬砖 诇讟讜讘 砖讗诇诪诇讗 讛讜讗 讘讟诇讜 讚讬谞讬 拽谞住讜转 讜讗注''驻 砖讛讜爪专讱 专讘讬 讞讬讬讗 诇讬讟讜诇 专砖讜转 诪专讘讬 讘砖讘讬诇 专讘讛 讘专 讞谞讛 讜专讘 砖诪讗 讘注讬专讜 砖诇 专讘讬 讛讬讛 讜讘注讬专讜 诇讗 讛讬讛 专砖讗讬 讗讚诐 诇讬转谉 专砖讜转 讗诇讗 专讘讬 讗讘诇 讗讬谉 住讘专讗 诇讜诪专 讚专讘讛 讘专 讛讜谞讗 讛讬讛 讘讬诪讬 专讘讬:





专讘讬谞讜 讞谞谞讗诇

转"专 讚讬谞讬 诪诪讜谞讜转 讘讙' 讜讗诐 讛讬讛 诪讜诪讞讛 诇专讘讬诐 讚谉 讗驻讬诇讜 讬讞讬讚讬 讜拽讬讬"诇 讚诪讜诪讞讛 诇讗 讛讜讬 讗诇讗 讻专讘 谞讞诪谉 讗诪专 专讘 谞讞诪谉 讻讙讜谉 讗谞讗 讚讗讬谞谞讗 讚讬谞讬 诪诪讜谞讜转 讘讬讞讬讚讬. 讜讻谉 讗"专 讞讬讬讗 讜诪讬讘注讬讗 诇谉 讻讙讜谉 讗谞讗 讚讙诪讬专谞讗 讜住讘专谞讗 讜谞拽讬讟谞讗 专砖讜转讗 讗"讚 讻讙讜谉 讗谞讗 讚讙诪讬专谞讗 讜住讘专谞讗 讗祝 注诇 讙讘 讚诇讗 谞拽讬讟谞讗 专砖讜转讗 讚讬谞讬讛 讚讬谞讗 讗讬 诇讗 诇讗 讛讜讬 讚讬谞讗 讗诇讗 讞讻诐 讙讚讜诇 讞砖讜讘 讘讚讜专讜 讻专讘 谞讞诪谉 讜讻讬讜爪讗 讘讜. 驻讬' 诪讜诪讞讛 诪谞讜住讛 讘讚讬谞讬诐 注讚 讚谞拽讬讟 专砖讜转讗 讜驻砖讟谞讗 诪专 讝讜讟专讗 讚谉 讚讬谞讗 讜讟注讛 讗转讗 诇拽诪讬讛 讚专讘 讬讜住祝 讜讗"诇 讗讬 拽讘诇讜讱 注诇讬讬讛讜 诇讗 转砖诇诐 讜讗讬 诇讗 讝讬诇 砖诇诐 砖"诪 讚讬谞讬讛 讚讬谞讗 讗注"讙 讚诇讗 谞拽讬讟 专砖讜转讗 讜讻谉 住讜讙讬讗 讚砖诪注转讗. 讜诪住拽谞讗 讗诪专 专讘 讛讗讬 诪讗谉 讚讘注讬 诇诪讬讚谉 讚讬谞讗 讜讻讬 讟注讬 讜诇讬驻讟专 诇讬谞拽讜讟 专砖讜转讗 诪讘讬 专讬砖 讙诇讜转讗 讜讻谉 讗诪专 砖诪讜讗诇 讜讗住讬拽谞讗 诪讗谉 讚谞拽讬讟 专砖讜转讗 诪讘讬 专讬砖 讙诇讜转讗 诪讘讘诇 诇讘讘诇 讜诪讗专抓 讬砖专讗诇 诇讗专抓 讬砖专讗诇 讜诪讘讘诇 诇讗专抓 讬砖专讗诇 谞诪讬 诪讛谞讬 专砖讜转讗 讚讘讘讘诇 砖讘讟 讜讘讗专抓 讬砖专讗诇 诪讞讜拽拽 讻讚转谞讬讗 诇讗 讬住讜专 砖讘讟 诪讬讛讜讚讛 讗诇讜 专讗砖讬 讙诇讬讜转 砖讘讘讘诇 砖专讜讚讬谉 讗转 讬砖专讗诇 讘砖讘讟 讜诪讞讜拽拽 诪讘讬谉 专讙诇讬讜 讗讬诇讜 讘谞讬 讘谞讬讜 砖诇 讛诇诇 砖诪诇诪讚讬谉 转讜专讛 讘专讘讬诐 诪讗专抓 讬砖专讗诇 诇讘讘诇 讗住讬拽' 讚诇讗 诪讛谞讬 讜诪讗讬 专砖讜转讗 讚讻讬 讛讗 讚讻转讘 诇讬讛 专讘讬 诇专讘讛 讘专 讘专 讞谞讛 讻砖讬专讚 诇讘讘诇 讬讜专讛 讬讚讬谉 讬转讬专 讘讻讜专讜转 讜讻转讘 诇讬讛 专' (诇专讘讬谞讜) 诇专讘 讬讚讬谉 讬讜专讛 讗讘诇 讘讻讜专讜转 诇讗 讛专砖讛讜 诇讛转讬专 诪砖讜诐 讚讛讜讛 专讘 讘拽讬 讘诪讜诪讬谉 讟驻讬 讜讛讜讛 砖专讬 诪讜诪讗 讚诇讗 讛讜讜 讬讚注讬 讗讬谞砖讬 讜讗诪专讬 讻讬 讛讗讬 讙讜讜谞讗 砖专讗 专讘 讜讛讜讜 讗转讜 诇诪讬砖专讗 诪讜诐 注讜讘专:





讛诪讗讬专讬

讚讬谞讬 诪诪讜谞讜转 讘砖诇砖讛 讛讚讬讜讟讜转 讻诪讜 砖讘讗专谞讜 诪砖讜诐 谞注讬诇转 讚诇转 讜讗诐 讛讬讛 诪讜诪讞讛 诇专讘讬诐 讻讙讜谉 砖讬砖 诇讜 砖转讬 诪讚专讙讜转 讘讬讚讬注讛 讜讛讜讗 砖讻讘专 诇诪讚 讘讻讚讬 爪专讻讜 讜砖讬砖 诇讜 讞专讬驻讜转 讜讚注转 爪诇讜诇 讜驻诇驻讜诇 诪讬讜砖专 诇讛讘讞讬谉 讘讬谉 讛讚讘专讬诐 讜诇讛讘讬讗诐 讘诪爪专祝 讜讛讜讗 砖谞拽专讗 讻讗谉 讚讙诪讬专谞讗 讜住讘讬专谞讗 讜讻谉 砖谞转谞住讛 讜谞讘讞谉 讘讘拽讬讗讜转 讚讬谞讬谉 讚谉 讗驻讬' 讘讬讞讬讚讬 诪讚讘专讬 住讜驻专讬诐 砖讻诇 讻讬讜爪讗 讘讝讛 讻砖诇砖讛 讛讚讬讜讟讜转 讛讜讗 讘讻诇 诪拽讜诐 讜讗祝 诇讚注转 讛诪爪专讬讱 砖诇砖讛 诪讜诪讞讬谉 诪谉 讛转讜专讛 讻砖诐 砖转拽谞讜 砖砖诇砖讛 讛讚讬讜讟讜转 讚谞讬谉 讘讞讚 讚讙诪讬专 讻讱 转拽谞讜 诇讛讬讜转 讬讞讬讚 诪讜诪讞讛 专砖讗讬 诇讚讜谉 讗诐 讘讗讜 诇驻谞讬讜 诇讚讜谉 讗注"驻 砖诇讗 拽讘诇讜讛讜 讜讗驻讬' 诇讗 讛讬讛 诇讜 专砖讜转 诪讘讬转 专讗砖 讙讜诇讛 讜诪"诪 讗诐 讟注讛 讘砖讬拽讜诇 讛讚注转 讜诇讗 拽讘诇讜讛讜 注诇讬讛诐 诇注砖讜转 注诇 驻讬 讚讬谞讜 讗诐 谞砖讗 讜谞转谉 讘讬讚 诪讛 砖注砖讛 注砖讜讬 讜诪砖诇诐 诪讘讬转讜 讜讗诐 诇讗 谞砖讗 讜谞转谉 讘讬讚 讞讜讝专 讛讚讬谉 讜讗诐 讗讬 讗驻砖专 诇讞讝讜专 讬砖诇诐 诪讘讬转讜 讜讗诐 谞讟诇 专砖讜转 讗讜 拽讘诇讜讛讜 注诇讬讛诐 讬砖 讗讜诪专讬诐 砖讛讚讬谉 讞讜讝专 讜讗诐 讗讬 讗驻砖专 诇讞讝讜专 驻讟讜专 诪诇砖诇诐 讜讬砖 讞讜诇拽讬谉 诇讜诪专 砖讗讬谞讜 讞讜讝专 讗诐 讗讬谉 讙讚讜诇 诪诪谞讜 讜注讬拽专讬 讛讚讘专讬诐 诪转讘专专讬诐 讘驻专拽 专讘讬注讬:



讙讚讜诇讬 讛诪讞讘专讬诐 讻转讘讜 砖讗注"驻 砖讛讜讗 讚谉 讘讬讞讬讚 讗讬谉 讛讛讜讚讗讛 讘驻谞讬讜 拽专讜讬讛 讛讜讚讗讛 讘讘讬转 讚讬谉 讗驻讬诇讜 讛讬讛 住诪讜讱 讜砖诇砖讛 讗驻讬诇讜 讛讚讬讜讟讜转 讛讜讚讗转诐 拽专讜讬讛 讛讜讚讗讛 讘讘讬转 讚讬谉 讜讛讻讜驻专 讘驻谞讬讛诐 讜讗讞"讻 讘讗讜 注讚讬诐 讛讜讞讝拽 讻驻专谉 讜讗讬谞讜 讞讜讝专 讜讟讜注谉 讜讙讚讜诇讬 讛谞砖讬讗讬诐 砖讘讘专爪诇讜谞讛 讻转讘讜 砖讗注"驻 砖讬讞讬讚 诪讜诪讞讛 讬讻讜诇 诇讚讜谉 讗诐 讻驻专 讛讗讞讚 讘诪讛 砖讛讜讚讛 诇讜 爪专讬讱 讛讜讗 诇注讚讜转 讜讗讬谉 注讚讜转 讛诪讜诪讞讛 讗诇讗 讻注讚 讗讞讚 讜诪转讜讱 讻讱 专讗讜讬 砖诇讗 诇讚讜谉 讘讬讞讬讚讬 讗讜 砖讬讝诪讬谉 注讚讬诐 讘讟注谞讜转讬讛诐 讜诪讜诪讞讛 讝讛 讬"讗 讚讜讜拽讗 讘砖砖诇诪讜 诇讜 讗专讘注讬诐 讜讗讬谞讜 讻谉 砖讛专讬 讻诇 讬诪讬讜 砖诇 专讘讛 诇讗 讛讬讜 讗诇讗 讗专讘注讬诐 砖谞讛 讜讬砖讘 诪讛诐 注砖专讬诐 讜砖谞讬诐 讘专讗砖 讜讻谉 专' 讗诇注讝专 讘谉 注讝专讬讛 谞转诪谞讛 谞砖讬讗 讘谉 砖诪谞讛 注砖专讛 砖谞讛:



拽讘诇讛 讝讜 驻讬专讜砖讛 砖拽讘诇讜 诇注砖讜转 注诇 驻讬 讚讬谞讜 砖讗诐 驻讬专砖讜 诇讚讜谞诐 讘讚讬谉 讛讙诪讜专 讗讬谉 讛拽讘诇讛 讻诇讜诐 砖诇讗 拽讘诇讜 讗转 讛讚讬谉 讗诇讗 讛讚讬谉 讛讙诪讜专 专"诇 讚讬谉 讛转讜专讛 讜讗诐 讛转谞讜 讛谉 讚讬谉 讛谉 驻砖专讛 讛谉 讟注讜转 讗讬谉 爪专讬讱 诇讜诪专 砖讻谉 讜讬"诪 砖讗诐 讘讗讜 诇驻谞讬讜 诇讚讬谉 讛专讬 讝讛 拽讘诇讛 讘住转诐 讜讛诐 讙讜专住讬谉 讗讬 拽专讬转 诇讛讜 讝讬诇 砖诇讬诐 讜讗讬 讗讬谞讛讜 拽专讜 诇讛讜 诇讗 转砖诇诐 讜讘转诇诪讜讚 讛诪注专讘 诪爪讗转讬 住诪讱 诇讝讜 讜讛讜讗 砖讗诪专讜 专' 讗讘讛讜 讛讜讛 讬转讬讘 讚讬讬谉 讘讻谞讬砖转讗 讚拽住专讬 诇讙专诪讬讛 专"诇 诇讘讚讜 讗诪专讬谉 诇讬讛 转诇诪讬讚讗讬 诇讗 讻谉 讗诇驻谉 专' 讗诇 转讛讬 讚谉 讬讞讬讚讬 砖讗讬谉 讚谉 讬讞讬讚讬 讗诇讗 讗讞讚 讗诪专 诇讜谉 诪讻讬讜谉 讚讗讬谞讜谉 讞诪讬讬谉 诇讬 讗谞讗 讬转讬讘 诇讙专诪讬 讜讗转讬讬谉 拽讜诪讜讬 讻诪讬 砖拽讘诇讜 注诇讬讛谉 讜转谞讬 讻谉 讘诪讛 讚讘专讬诐 讗诪讜专讬诐 讘砖诇讗 拽讘诇讜 注诇讬讛谉 讗讘诇 拽讘诇讜 注诇讬讛谉 讚谉 讗驻讬诇讜 讬讞讬讚讬:



专砖讜转 讝讛 砖讻转讘谞讜 砖讛讜讗 诪讜注讬诇 诇诪讛 砖讻转讘谞讜 讬砖 讘讜 讚专讻讬诐 讞诇讜拽讬诐 讜讛注谞讬谉 讛讜讗 砖专讗砖 讙讜诇讛 砖讘讘讘诇 讛讜讗 讘诪拽讜诐 讛诪诇讱 讜讬砖 诇讜 诇讚讜谉 讘讻诇 诪拽讜诐 讘讬谉 讘讗专抓 讘讬谉 讘讞讜爪讛 诇讗专抓 讘讬谉 砖讬专爪讜 讘注诇讬 讚讬谉 讘讬谉 砖诇讗 讬专爪讜 讜讻谉 讛讚讬谉 讘讻诇 讛诪讜专砖讛 诪诪谞讜 讗诇讗 砖讗讬谉 讗诇讜 讚谞讬谉 拽谞住讜转 讘讞讜抓 诇讗专抓 讻诪讜 砖讘讗专谞讜 讗讘诇 讘讬转 讚讬谉 砖讘讗专抓 讬砖专讗诇 讗讜 讛谞砖讬讗讬诐 砖讘讛诐 讬砖 诇讛诐 诇讚讜谉 讘讻诇 砖讘讗专抓 讬砖专讗诇 讜讘注讬讬专讜转 砖讘讞讜爪讛 诇讗专抓 讛注讜诪讚讜转 注诇 讛讙讘讜诇讬诐 讗驻讬诇讜 讚讬谞讬 拽谞住讜转 讻诪讜诪讞讬谉 讜讻谉 讛讚讬谉 讘讻诇 讛诪讜专砖讛 诪讛诐 讗讘诇 讗讬谉 诇讛诐 讗讜 诇诪讜专砖讛 诪讛诐 讻讞 诇讚讜谉 讘讞讜爪讛 诇讗专抓 讗诇讗 讘专爪讜谉 讘注诇讬 讚讬谉 讛讗 讗诐 谞转专爪讜 注诇讬讛诐 讘注诇讬 讚讬谉 讛专讬 讗诇讜 讚谞讬谉 讚讬谞讬 拽谞住讜转 讗祝 讘讞讜爪讛 诇讗专抓 讜讗注"驻 砖讘住讜讙讬讗 砖诇 驻住讞讬诐 驻"讜 讗' 诪砖诪注 砖讘谞讬 讘讘诇 讻驻讜驻讬诐 诇讘谞讬 讗专抓 讬砖专讗诇 讜讚讗讬 诇注谞讬谉 讛讜专讗讛 讻讱 讛讜讗 砖讗讜讬专讗 砖诇 讗专抓 讬砖专讗诇 诪讞讻讬诐 讗讘诇 诇注谞讬谉 诪诪砖诇讛 讜谞砖讬讗讜转 砖诇 讘讘诇 讞砖讜讘 讬讜转专 讜讻谉 讘讗讞专讜谉 砖诇 讛讜专讬讜转 讬"讗 讘' 讜讛专讬 爪专转讱 讘讘讘诇 讻诇讜诪专 砖讛讜讗 讞砖讜讘 诪诪讱 诇注谞讬谉 砖专专讛:





讬讚 专诪"讛

转"专 讚讬谞讬 诪诪讜谞讜转 讘讙' 讛讚讬讜讟讜转 砖诇讗 转谞注讜诇 讚诇转 讘驻谞讬 诇讜讜讬谉 讜讗诐 讛讬讛 诪讜诪讞讛 诇专讘讬诐 讚谉 讜讗驻讬' 讬讞讬讚讬 讚讬讞讬讚 诪讜诪讞讛 讟驻讬 注讚讬祝 诪讙' 讛讚讬讜讟讜转 讜讗讬转 讚诪驻专砖讬 讚拽住讘专 讛讗讬 转谞讗 讚诪讚讗讜专讬讬转讗 讞讚 诪讜诪讞讛 讻砖专 讘讚讬谞讬 诪诪讜谞讜转 讚讻转讬讘 讘爪讚拽 转砖驻讜讟 注诪讬转讬讱 讜拽住讘专 讗讬谉 注讬专讜讘 驻专砖讬讜转 讻转讜讘 讻讗谉 讜诇讗 讚讬讬拽 讚讗讬 住"讚 讘讬谉 诪讚讗讜专讬讬转讗 讘讬谉 诪讚专讘谞谉 讬讞讬讚 诪讜诪讞讛 讻砖专 讻讬 讟注讬 谞诪讬 诇讬驻讟专 讜讗"谞 讚诇讗 谞拽讬讟 专砖讜转讗 讜诇讗 拽讘诇讜讛 注诇讬讬讛讜 讘注诇讬 讚讬谞讬谉 讻讚拽讬"诇 讙讘讬 讙' 诪讜诪讞讬谉 讗诇讗 讜讚讗讬 砖"诪 讚讬讞讬讚 诪讜诪讞讛 讻讬 诪讻砖专讬谞谉 诇讬讛 诪讚专讘谞谉 讘注诇诪讗 讛讜讗 讚诪讻砖专讬谞谉 诇讬讛 讜诪"讛 讗讬 讟注讬 诪讬讞讬讬讘 讜讛"谞 诪住转讘专讗 讚讗讬 住"讚 讚讛讗讬 讘专讬讬转讗 砖讬讬讻讗 讘驻诇讜讙转讗 讚专讘讗 讜专讘 讗讞讗 讛讜讛 讗讬讘注讬 诇谉 诇讗讜转讜讘讬 诇专讘讗 诪讬谞讛 讜诇住讬讜注讬讛 诇专讘 讗讞讗 讜诪讚诇讗 讗讬讬转讬 诪讬谞讛 专讗讬讛 诇讗 诇讗讜转讜讘讬 诇专讘讗 讜诇讗 诇住讬讜注讬讛 诇专讘 讗讞讗 砖"诪 讚讛讗讬 讘专讬讬转讗 诇讗 砖讬讬讻讗 讘驻诇讜讙转讬讬讛讜 讻诇诇 讜讻诇 讞讚 诪讬谞讬讬讛讜 讬讻讬诇 诇转专讜爪讛 诇讟注诪讬讛 讜专讘讗 讗诪专 诇讱 诇"砖 讙' 讛讚讬讜讟讜转 讜诇"砖 讬讞讬讚 诪讜诪讞讛 诪讚讗讜专讬讬转讗 驻住讬诇讬 讜专讘谞谉 讛讜讗 讚讗讻砖专讜谞讬讛讜 讘讛讜讚讗讜转 讜讛诇讜讗讜转 砖诇讗 转谞注讜诇 讚诇转 讘驻谞讬 诇讜讜讬谉 讜专讘 讗讞讗 讗诪专 诇讱 讬讞讬讚 讛讬讻讗 讚讙诪讬专 讗注"讙 讚诇讗 讛讜讬 诪讜诪讞讛 谞诪讬 讻砖专 诪讚讗讜专讬讬转讗 讜专讘谞谉 讛讜讗 讚讗爪专讬讱 讙' 诇讻转讞讬诇讛 讙讝讬专讛 诪砖讜诐 讬讜砖讘讬 拽专谞讜转 讚诇讗 讙诪讬专讬 讻诇诇 讜讻讬 讗爪专讜讱 专讘谞谉 讙' 诇讻转讞讬诇讛 讛讬讻讗 讚诇讗 讛讜讜 诪讜诪讞讬谉 讗讘诇 讗诐 讛讬讛 诪讜诪讞讛 诇专讘讬诐 讚谉 诇讻转讞讬诇讛 讜讗驻讬诇讜 讬讞讬讚讬 讚讬讞讬讚 诪讜诪讞讛 注讚讬祝 诪讙' 讛讚讬讜讟讜转. 讜砖讚专 专讘讬谞讜 砖专讬专讗 讙讗讜谉 讝"诇 讬讞讬讚 诪讜诪讞讛 讚讞砖讬讘 讻专讘 谞讞诪谉 讘讚讜专讜 讚驻拽讬注 讘诪砖谞讛 讜讘转诇诪讜讚 讜驻拽讬注 谞诪讬 讘砖讬拽讜诇 讛讚注转 讜诪注讬讬谉 讘讚讬谞讬 讻诪讛 砖谞讬 讜诪谞住讜 诇讬讛 讝讬诪谞讬谉 住讙讬讗讬谉 讜诇讗 讞讝讜 诇讬讛 讟注讜转讗 讻讙讜谉 讛讗讬 讛讜讬 诪讜诪讞讛 诇专讘讬诐 讜注讬拽专 诇砖讜谉 诪讜诪讞讛 诪谞讜住讛 讻讚转谞谉 (砖讘转 住.) 讜诇讗 讘拽诪讬注 讘讝诪谉 砖讗讬谞讜 诪讜诪讞讛 讜诪驻专砖 讘讙诪专讗 讛讬讻讬 诪转诪讞讬 拽诪讬注讗 讛讬诇讻讱 讚讬谉 诪讜诪讞讛 诪谞讜住讛 诇专讘讬诐 讜讞讻诪转讜 讙诇讜讬讛 讜诪驻讜专住诪转 诇专讘讬诐 注"讻 讚讘专讬讜 讝"诇:



讗讬讘注讬讗 诇讛讜 讻讙讜谉 讗谞讗 讚讙诪讬专谞讗 讛讬诇讻转讗 讚讚讬谞讬 诪专讘讜转讬 讜住讘讬专谞讗 住讘专讬 诪讚注转讗讬 讻诇讜诪专 砖讜诪注 讗谞讬 诇讛讘讬谉 讚讘专 诪转讜讱 讚讘专 讜诇讬砖谞讬 讟注诪讬诐 诪注爪诪讬 讜讛讜讗 讚谞拽讬讟 专砖讜转讗 诪讘讬 专讬砖 讙诇讜转讗 讗讜 讚讬诇诪讗 讗注"讙 讚诇讗 谞拽讬讟 专砖讜转讗 讻讬讜谉 讚讙诪讬专 讜住讘讬专 讚讬谞讬讛 讚讬谞讗 讜注讬拽专讬讛 讚讛讗讬 讘注讬讗 诪砖讜诐 讚拽转谞讬 讘讘专讬讬转讗 讜讗诐 讛讬讛 诪讜诪讞讛 诇专讘讬诐 讚谉 讜讗驻讬诇讜 讬讞讬讚讬 讜讗转讜 专' 讞讬讬讗 讜专讘 谞讞诪谉 诇驻专讜砖讬 讛讗讬 诪讜诪讞讛 诇专讘讬诐 讚讚讬讬谉 讚讬谞讬 诪诪讜谞讜转 讘讬讞讬讚讬 讛讬讻讬 讚诪讬 讜讛讬讬谞讜 讚讗诪专 专' 讞讬讬讗 讻讙讜谉 讗谞讗 讜专讘 谞讞诪谉 讗诪专 谞诪讬 讻讙讜谉 讗谞讗 讚谉 讚讬谞讬 诪诪讜谞讜转 讘讬讞讬讚讬 讜专' 讞讬讬讗 讜专讘 谞讞诪谉 转专讜讬讬讛讜 讛讜讜 讙诪讬专讬 讜住讘讬专讬 讜讛讜讜 谞拽讬讟讬 专砖讜转讗 专' 讞讬讬讗 诪专讘讬 讻讚讗讬转讗 诇拽诪谉 讜专讘 谞讞诪谉 诪专讬砖 讙诇讜转讗 讻讚讗讬转讗 讘驻专拽 注砖专讛 讬讜讞住讬谉 (拽讬讚讜砖讬谉 注'.) 讚讗讝诪谞谉 诇专讘 讬讛讜讚讛 诇拽诪讬讛 讚专讘 谞讞诪谉 讜讗"诇 专讘 讛讜谞讗 讚诇讬讝讬诇 拽诪讬讛 诪砖讜诐 讬拽专讗 讚专讬砖 讙诇讜转讗 讜讻讚讗讬转讗 谞诪讬 讘驻专拽 讛诪讜讻专 讗转 讛讘讬转 (讘讘讗 讘转专讗 住"讛.) 讚讗"诇 专讘 讛讜谞讗 诇专讘 谞讞诪谉 讛讬诇讻转讗 讻讜讜转讬讬讻讜 讚诪拽专讘讬转讜 诇讘讘讗 讚专讬砖 讙诇讜转讗 讚砖讻讬讞讬 讚讬讬谞讬 讜讗诪讟讜诇 讛讻讬 讗"诇 专讘 谞讞诪谉 诇专讘 砖砖转 讘讻转讜讘讜转 (爪"讚:) 讗谞讗 讚讬讬谞讗 讗谞讗 讜诪专 诇讗讜 讚讬讬谞讗 讜讻讬讜谉 讚讗讬转讘专专 诇讱 讚专讘 讞讬讬讗 讜专讘 谞讞诪谉 转专讜讬讬讛讜 讛讜讜 谞拽讬讟讬 专砖讜转讗 讗讬爪讟专讬讻讬谞谉 诇诪讬讘注讗 讛讗讬 讻讙讜谉 讗谞讗 讚拽讗诪专讬 专' 讞讬讬讗 讜专讘 谞讞诪谉 诪讛 谞讬讛讜 诪讬 讗诪专讬谞谉 讚讛讻讬 拽讗诪专讬 讻讙讜谉 讗谞讗 讚讙诪讬专谞讗 讜住讘讬专谞讗 讜谞拽讬讟谞讗 专砖讜转讗 讻讛"讙 讛讜讗 讚讚讬讬谉 讚讬谞讬 诪诪讜谞讜转 讘讬讞讬讚讬 讗讜 讚讬诇诪讗 专讘讬 讞讬讬讗 讜专讘 谞讞诪谉 讻讬 拽讗诪专讬 讻讙讜谉 讗谞讗 诇讗讜 诪砖讜诐 诪谞拽讟 专砖讜转讗 拽讗诪专讬 讗诇讗 讗讙诪专讗 讜住讘专' 讘诇讞讜讚 拽讗诪专讬 讜讗诇讬砖谞讗 讚诪讜诪讞讛 拽讬讬诪讬 讚诇讗 讛讜讬 诪讜诪讞讛 注讚 讚讙诪讬专 讜住讘讬专 讜讛讻讬 拽讗诪专讬 讻讬 讛讜讬 讻讙讜谉 讗谞讗 讚讙诪讬专谞讗 讜住讘讬专谞讗 讜讗注"讙 讚诇讗 谞拽讬讟 专砖讜转讗 诪讘讬 专讬砖 讙诇讜转讗 讚讬谞讬讛 讚讬谞讗 讜讗诪专讬' 转"砖 讚诪专 讝讜讟专讗 讘专讬讛 讚专讘 谞讞诪谉 讚谉 讚讬谞讗 讘讬讞讬讚讬 讜讟注讛 讘砖讬拽讜诇 讛讚注转 讗转讗 诇拽诪讬讛 讚专讘 讬讜住祝 讗诪专 诇讬讛 讗讬 拽讘诇讜讱 注诇讬讬讛讜 讘注诇讬 讚讬谞讬谉 诇讗 转砖诇诐 讚诇讛讻讬 讗讛谞讬讗 诇讱 专砖讜转讬讬讛讜 诇诪讬驻讟专讱 诪转砖诇讜诪讬谉 讜讗讬 诇讗 拽讘诇讜讱 注诇讬讬讛讜 讜讗转 讛讜讗 讚讚讬谞转 诇讛讜 注诇 讻专讞讬讬讛讜 讝讬诇 砖诇讬诐 讜诪讬讛讜 讚讬谞讗 诇讗 讛讚专 讗诇诪讗 讗注"讙 讚诇讗 谞拽讬讟 专砖讜转讗 讻讬讜谉 讚讙诪讬专 讜住讘讬专 讚讬谞讬讛 讚讬谞讗 讜讛讗 讚讗诪专讬谞谉 讛讻讗 讗讬 拽讘诇讜讱 注诇讬讬讛讜 诇讗 转砖诇诐 讗讬 拽砖讬讗 诇讱 讛讗 讚转谞谉 讚谉 讗转 讛讚讬谉 讻讜' 诪讛 砖注砖讛 注砖讜讬 讜诪砖诇诐 诪讘讬转讜 讜讗讜拽讬诪谞讗 诇拽诪谉 讘讚拽讘诇讜讛 注诇讬讬讛讜 讚讗诪专讬 诇讬讛 讻讬 拽讘诇谞讱 讗讚注转讗 讚讚讬讬谞转 诇谉 讚讬谉 转讜专讛 讛转诐 讘讬讞讬讚 砖讗讬谞讜 诪讜诪讞讛 讗讘诇 讘诪讜诪讞讛 讜拽讘诇讜讛 注诇讬讬讛讜 驻讟讜专 讻讚拽转谞讬 住讬驻讗 讜讗诐 讛讬讛 诪讜诪讞讛 诇讘"讚 驻讟讜专 诪谞砖诇诐 讜讗注"讙 讚讛转诐 讘住诪讜讱 注住拽讬谞谉 讗驻"讛 注诇 讻专讞讱 讻讬讜谉 讚讚讬讬谉 讘讬讞讬讚讬 诇讗 砖谞讗 诪讜诪讞讛 讜住诪讜讱 讜诇讗 砖谞讗 诪讜诪讞讛 讜诇讗 住诪讜讱 讞讚 讚讬谞讗 讛讜讗 讜讻讬 讗讬讻讗 诇驻诇讜讙讬 讘讛讜 讛讬讻讗 讚讛讜讜 转诇转讗 讚砖诇砖讛 住诪讜讻讬谉 驻讟讬专讬 讜讗注"讙 讚诇讗 拽讘诇讜谞讜讛讜 讜转诇转讗 诇讗 住诪讬讻讬 讗注"讙 讚讛讜讜 讻专讘 谞讞诪谉 诪讬讞讬讬讘讬 讗诇讗 讗讬 拽讘诇讜谞讛讜 讘注诇讬 讚讬谞讬谉. 讜讗讬讻讗 诪讗谉 讚讻转讘 讘驻讬专讜砖讗 讚讬诇讬讛 讚讛讗讬 讚讗诪专讬谞谉 讛讻讗 讗讬 拽讘诇讜讱 注诇讬讬讛讜 诇讗 转砖诇诐 讚讜拽讗 讻讙讜谉 讚拽讘诇讜讛 注诇讬讬讛讜 诇讙诪专讬 诇讬诇讱 讗讞专讬讜 讗诐 诇讚讬谉 讗诐 诇讟注讜转 讜诇讗 讬转讘注讜讛讜 诇讱 诇讗 转砖诇诐 讜讗讬 诇讗 讝讬诇 砖诇讬诐 讚讗诪专讬 诇讬讛 讻讬 拽讘讬诇谞讱 讗讚注转讗 讚讚讬谞转 诇谉 讚讬谉 转讜专讛 讜讛讚讬谉 驻讬专讜砖讗 诇讬转讬讛 讻诇诇 讚讻讬 诪爪讜 讗诪专讬 诇讬讛 讘注诇讬 讚讬谞讬谉 诇讚讬讬谉 讻讬 拽讘讬诇谞讱 讗讚注转讗 讚讚讬谞转 诇谉 讚讬谉 转讜专讛 讛谞讬 诪讬诇讬 讘讬讞讬讚 讚诇讗讜 诪讜诪讞讛 讗讘诇 讘讬讞讬讚 诪讜诪讞讛 讜拽讘诇讜讛 注诇讬讬讛讜 讜讟注讛 驻讟讜专 诪诇砖诇诐 讻讚讘专讬专谞讗 诇注讬诇 诪讛讛讬讗 诪转谞讬' 讚讚谉 讗转 讛讚讬谉 讚拽转谞讬 住讬驻讗 讗诐 讛讬讛 诪讜诪讞讛 诇专讘讬诐 驻讟讜专 诪诇砖诇诐 讜诇讗 诪爪讬转 诇讗讜拽讜' 讘讚拽讘讬诇讜 讗谞驻砖讬讬讛讜 诇诪讬讝诇 讘转专讬讛 讘讬谉 诇讚讬谉 转讜专讛 讘讬谉 诇讟注讜转 讚讗"讻 专讬砖讗 谞诪讬 讗诪讗讬 讬砖诇诐 诪讘讬转讜 讛讗 住讘讜专 讜拽讘讬诇. 讜专讘讬谞讜 讬爪讞拽 讘注诇 讛诇讻讜转 讝"诇 讻转讘 讗讬 拽讘诇讜讱 注诇讬讬讛讜 诇讗 转砖诇诐 讜讛讚专 讚讬谞讗 讜讗讬 诇讗 拽讘诇讜讱 拽诐 讚讬谞讗 讜转砖诇诐 诪砖讜诐 讚讛讜讛 住"诇 讝"诇 讚讻诇 讛讬讻讗 讚讗诪专讬谞谉 驻讟讜专 讛讚专 讚讬谞讗 讜诇讗 讚讬讬拽 讙讘谉 讛讗 讚专讻讗 讻诇驻讬 诇讬讗 诪讚诇讗 拽讘诇讜讛 注讬诇讜讬讬讛讜 讻诇 砖讻谉 讚讛讚专 讚讬谞讗 讜注讜讚 讗诐 讗讬转讗 讚讻诇 讛讬讻讗 讚转谞讬 驻讟讜专 讛讚专 讚讬谞讗 讗诇讗 讛讗 讚转谞谉 讚讬谞讬 诪诪讜谞讜转 诪讞讝讬专讬谉 讜专诪讬谞谉 注诇讛 讛讗 讚转谞谉 讚谉 讗转 讛讚讬谉 讻讜' 诪讛 砖注砖讛 注砖讜讬 讜讗诪专 专' 讬讜住祝 诇讗 拽砖讬讗 讻讗谉 讘诪讜诪讞讛 讻讗谉 讘砖讗讬谞讜 诪讜诪讞讛 讜驻专讬讱 讘诪讜诪讞讛 诪讞讝讬专讬谉 讜讛讗 拽转谞讬 住讬驻讗 讗诐 讛讬讛 诪讜诪讞讛 诇讘"讚 驻讟讜专 诪诇砖诇诐 讜讗诐 讗讬转讗 讚讻诇 讛讬讻讗 讚转谞讗 驻讟讜专 讛讚专 讚讬谞讗 讚拽专讬 诇讛 诪讗讬 拽专讬 诇讛 讛讗 讘讛讚讬讗 拽转谞讬 讜讗诐 讛讬讛 诪讜诪讞讛 诇讘"讚 驻讟讜专 诪诇砖诇诐 讚讛讬讬谞讜 诪讞讝讬专讬谉 讜讗讻转讬 诇讬砖谞讬 诇讬讛 诪转谞讬' 讘诪讜诪讞讛 讚谉 讗转 讛讚讬谉 讘砖讗讬谞讜 诪讜诪讞讛 讜转讜 讚拽讗诪专讬' 讘专讬砖 驻专拽讬谉 讗诇讗 诪注转讛 讟注讜 诇讗 讬砖诇诪讜 讜诪砖谞讬谞谉 注诇讛 讗转讛 谞讜注诇 讚诇转 讘驻谞讬 诇讜讜讬谉 讜讗诐 讗讬转讗 讚讻诇 讛讬讻讗 讚驻讟讜专 诪诇砖诇诐 讛讚专 讚讬谞讗 诪讗讬 谞讜注诇 讚诇转 讗讬讻讗 讗诇讗 诪住转讘专讗 讚讻诇 讛讬讻讗 讚转谞讬 驻讟讜专 诇注谞讬谉 砖诇讜诪讬 讛讜讗 讜诇注讜诇诐 拽诐 讚讬谞讗. 讜讛讻讬 谞诪讬 讗砖讻讞讬谞谉 诇讬讛 讘注讬讟讜专 住讜驻专讬诐 诪讛谞讬 讟注诪讬 讚讻转讘讬谞谉:



讗诪专 专讘 讛讗讬 诪讗谉 讚讘注讬 诇诪讬讚谉 讚讬谞讗 讜讻讬 讟注讬 诇讬驻讟专 讜讗注"讙 讚诇讗 拽讘诇讜讛 注诇讬讬讛讜 讘注诇讬 讚讬谞讬谉 诇讬砖拽讜诇 专砖讜转讗 讻讜' 讚诇讛讻讬 讗讛谞讬讗 诇讬讛 专砖讜转讗 讚专讬砖 讙诇讜转讗 诇诪驻讟专讬讛 讚讗讬 诇诪讛讜讬 讚讬谞讬讛 [讚讬谞讗] 讘诇讗讜 讛讻讬 谞诪讬 讻讬讜谉 讚诪讜诪讞讛 讛讜讗 讚讬谞讬讛 讚讬谞讗 讻讚讗诪专讬谞谉 诇注讬诇 讜讛"诪 讘讬讞讬讚 诪讜诪讞讛 讗讘诇 讘讬讞讬讚 砖讗讬谞讜 诪讜诪讞讛 诇讗 诪讛谞讬讗 诇讬讛 专砖讜转讗 诇讗讬驻讟讜专讬 (讜讛讗 讚讗诪专讬谞谉) [讝讜 讚注转 讛专讘讬谞讜 讬爪讞拽 讘注诇 讛诇讻讜转 讝"诇 讜诇"谞 诪讚讗诪专讬谞谉] 讛讗讬 诪讗谉 讚讘注讬 诇诪讬讚谉 讚讬谞讗 讜讻讬 讟注讬 诇讬驻讟专 砖"诪 讚讗讻"注 拽讗讬 讜讗注"讙 讚诇讗 讛讜讬 诪讜诪讞讛 (讛讬讬谞讜) [讜讛讬讬谞讜] 讟注诪讗 讚驻讟讬专 讚讻讬讜谉 讚讻转讬讘 诇讗 讬住讜专 砖讘讟 诪讬讛讜讚讛 讜讚专砖讬谞谉 讗诇讜 专讗砖讬 讙诇讬讜转 砖讘讘讘诇 砖专讜讚讬谉 讗转 讬砖专讗诇 讘诪拽诇 砖"诪 诪讚讗讜专讬讬转讗 讗讬转 诇讬讛 诇专讬砖 讙诇讜转讗 专砖讜转讗 诇诪谞讜讬讬 诪讗谉 讚讘注讬 讜讛"诇 讻讛驻拽专 讘"讚 讜转讜 讚讛"诇 讻讙' 诪讜诪讞讬谉 住诪讜讻讬谉 讚讻砖专讬谉 诪讚讗讜专讬讬转讗 讚讻讬 讟注讜 驻讟讜专讬谉. 讜专讘讬谞讜 砖诇诪讛 讝"诇 驻讬专砖 讟注诪讗 讚讻讬 谞拽讬讟 专砖讜转讗 诪讘讬 专讬砖 讙诇讜转讗 驻讟讜专 诪砖讜诐 讚讻讬讜谉 讚讘专砖讜转 谞讞讬转 诇讗 诪砖诇诐 讜诇讗 讚讬讬拽 讚讗讬 诪讛讗讬 讟注诪讗 诪讜诪讞讛 讚诇讗 拽讘讬诇讜 注诇讬讛诐 讘注诇讬 讚讬谞讬谉 谞诪讬 诇讗 诇砖诇诐 讚讘专砖讜转 拽讗 谞讞讬转 讜讙' 讛讚讬讜讟讜转 谞诪讬 讻讬 讟注讜 诇讗 讬砖诇诪讜 讚讘专砖讜转 拽讗 谞讞转讬 讗诇讗 诪住转讘专讗 讻讚驻专砖讬'. 谞拽讬讟讬' 讛砖转讗 诪讛讗 砖诪注转讗 讚诇讗 砖谞讗 讬讞讬讚 诪讜诪讞讛 讚讙诪讬专 讜住讘讬专 讜诇"砖 讙' 讛讚讬讜讟讜转 讚讙诪讬专讬 讚讬谞讗 讜诇讗 讛讜讜 诪讜诪讞讬谉 讚讚讬谞讬 讚讬谞讬 诪诪讜谞讜转 讚讬谞讬讛讜 讚讬谞讗 讜讗注"讙 讚诇讗 住诪讻讬谞谉 讜讗注"讙 讚诇讗 拽讘诇讜谞讛讜 注诇讬讛讜 讘注诇讬 讚讬谞讬谉 讜诇讗 谞拽讬讟讬 专砖讜转讗 诪讘讬 专讬砖 讙诇讜转讗 诇"砖 讚讬谞讬 讚讬谉 转讜专讛 讜诇"砖 讟注讜 讘砖讬拽讜诇 讛讚注转 讜讚讜拽讗 讘诪讬诇转讗 讚砖讻讬讞讗 讜讗讬转 讘讛 讞住专讜谉 讻讬住 讻讚讗讬转讗 讘驻专拽 讛讞讜讘诇 (讘讘讗 拽诪讗 驻"讚:):



讜诪谞讗 转讬诪专讗 讚讙' 讛讚讬讜讟讜转 讗注"讙 讚诇讗 讛讜讜 诪讜诪讞讬谉 讜诇讗 拽讘诇讜谞讛讜 注诇讬讛讜 讘注诇讬 讚讬谞讬谉 讜诇讗 谞拽讬讟讬 专砖讜转讗 诪讘讬 专讬砖 讙诇讜转讗 讚讬谞讬讛讜 讚讬谞讗 讚讛讗 诇"砖 讬讞讬讚 诪讜诪讞讛 讜诇"砖 讙' 讛讚讬讜讟讜转 讘讬谉 诇专讘讗 讘讬谉 诇专讘 讗讞讗 讞讚 讚讬谞讗 讗讬转 诇讛讜 讜讘专砖讜转 拽讗 注讘讚讬 讜讛"诪 讚讚讬谞讬 讗讬 谞诪讬 讟注讜 讘砖讬拽讜诇 讛讚注转 讗讘诇 讟注讜 讘讚讘专 诪砖谞讛 诇注讜诇诐 讛讚专 讚讬谞讗 讻专讘 砖砖转 讚住讜讙讬讬谉 讻讜转讬讛 讜诇注谞讬谉 讞讬讜讘讗 讚讚讬讬谞讬 讛讬讻讗 讚讟注讬 讘砖拽讜诇 讛讚注转 讞讝讬谞谉 讗讬 拽讘诇讜讛 注诇讬讬讛讜 讘注诇讬 讚讬谞讬谉 讗"谞 谞拽讬讟 专砖讜转讗 诪讘讬 专讬砖 讙诇讜转讗 驻讟讜专 讚讻讬讜谉 讚讘诇讗讜 讛讻讬 讚讬谞讬讛 讚讬谞讗 注诇 讻专讞讬' 诇讛讻讬 讗讛谞讬讗 诇讬讛 讚拽讘诇讜讛 注诇讬讛讜 讘注诇讬 讚讬谞讬谉 讻讬 讛讬讻讬 讚诇讬驻讟专 诪转砖诇讜诪讬谉 讜讛"讛 谞诪讬 讘讙' 讛讚讬讜讟讜转 讚转专讜讬讛讜 讞讚 讟注诪讗 谞讬谞讛讜 讜讗讬 诇讗 拽讘诇讜 注诇讬讛讜 讜诇讗 谞拽讬讟 专砖讜转讗 诪讬讞讬讬讘 讻讚讗诪专讬谞谉 讘砖诪注转转讬谉 讜讙讘讬 讙' 讛讚讬讜讟讜转 谞诪讬 讗转诪讛讬谞谉 讘专讬砖 驻讬专拽讬谉 讗诇讗 诪注转讛 讟注讜 诇讗 讬砖诇诪讜 讗诇诪讗 驻砖讬讟讗 诇讬讛 讚诪砖诇诪讬谉 讜讬讞讬讚 砖讗讬谞讜 诪讜诪讞讛 讜讛"讛 诇转专讬 讗讬 拽讘诇讜谞讛讜 注诇讬讛讜 讘注诇讬 讚讬谞讬谉 讚讬谞讬讬讛讜 讚讬谞讗 讜讗注"讙 讚讟注讜 讘砖讬拽讜诇 讛讚注转 讜诪讞讬讬讘讬 诇砖诇讜诪讬 讻讚拽转谞讬 讛转诐 讙讘讬 讬讞讬讚 砖讗讬谞讜 诪讜诪讞讛 诪讛 砖注砖讛 注砖讜讬 讜讬砖诇诐 诪讘讬转讜 讜讗讜拽讬' 讘驻专拽讬谉 讻讚拽讘诇讛讜 注诇讬讬讛讜 讚讻讬讜谉 讚诇讗 拽讘诇讜讛 讚讬谞讬讛 诇讗讜 讚讬谞讗 讻讬 讗讛谞讬 诇讜 讛讬讻讗 讚拽讘诇讜讛 诇诪讛讜讬 讚讬谞讬讛 讚讬谞讗 讗讘诇 诇讗讬驻讟讜专讬 诪转砖诇讜诪讬谉 诇讗 讚讗诪专讬 诇讬讛 讻讬 拽讘讬诇谞讱 讗讚注转讗 讚讚讬谞转 诇谉 讚讬谉 转讜专讛 讜讗讬 诇讗 拽讘诇讜讛 注诇讬讬讛讜 讘注诇讬 讚讬谞讬谉 讗注"驻 讚讚讬谞讬 砖驻讬专 讚讬谞讬讛讜 诇讗讜 讚讬谞讗 讚讻诪讗谉 讚诇讬转 讚讬讬谉 诪讬讚讬 讚诪讬 讻专' 讗讘讛讜 讚拽讬讬"诇 讻讜讜转讬讛:



驻砖讬讟讗 诪讛讻讗 诇讛讻讗 诪专讬砖 讙诇讜转讗 讚讘讘诇 诇诪讬讚谉 讚讬谞讗 讘讘讘诇 讜诪讛转诐 诪谞砖讬讗 砖讘讗专抓 讬砖专讗诇 诇诪讬讚谉 讛转诐 讘讗专抓 讬砖专讗诇 诪讛谞讬 讜诪讛讻讗 诇讛转诐 谞诪讬 诪专讬砖 讙诇讜转讗 诪讘讘诇 诇诪讬讚谉 讚讬谞讗 讘讗专抓 讬砖专讗诇 诪讛谞讬 讚讛讻讗 砖讘讟 讜讛转诐 诪讞讜拽拽 讜砖专讬专转讗 讚砖讘讟 注讚讬驻讗



讜讗讜拽诪讬谞谉 讚讚讬谞讗 讘砖专讬专转讗 转诇讬讗 讻讚转谞讬讗 诇讗 讬住讜专 砖讘讟 诪讬讛讜讚讛 讗诇讜 专讗砖讬 讙诇讬讜转 砖讘讘讘诇 砖专讜讚讬谉 讗转 讬砖专讗诇 讘砖讘讟 讜讛专讬 讛专砖谉 讛讻转讜讘 诇专讚讜转 讗转 讬砖专讗诇 讘砖讘讟 讜诪讞讜拽拽 诪讘讬谉 专讙诇讬讜 讗诇讜 讘谞讬讜 砖诇 讛诇诇 砖诪诇诪讚讬谉 转讜专讛 讘专讘讬诐 讚讛诇诇 谞砖讬讗 讛讜讗 讻讚讗讬转讗 讘驻' 讗诇讜 讚讘专讬诐 讘驻住讞 讚讜讞讬谉 讗转 讛砖讘转 (住"讜.) 诪讬讚 讛讜砖讘讜讛讜 讘专讗砖 讜诪讬谞讜讛讜 谞砖讬讗 注诇讬讛诐 讗诇讗 讻讬 拽讗 诪讬讘注讬讗 诇谉 诪讛转诐 诇讛讻讗 诪讗讬 讜驻砖讬讟谞讗 诪诪注砖讛 讚专讘讛 讘专 讘专 讞谞讛 讚讚谉 讚讬谞讗 讘讘讘诇 讜讟注讛 讗转讗 诇拽诪讬讛 讚专讘 砖讛讬讛 讘讘讘诇 讜讗讬转 讚讙专住讬讛 讗转讗 诇拽诪讬' 讚专' 讞讬讬讗 讻诇讜诪专 讚讗讝诇 诇讗专抓 讬砖专讗诇 诇拽诪讬 专讘讬 讞讬讬讗 讜讘注讗 诪讬谞讬讛 讜讗诪专 诇讬讛 讗讬 拽讘诇讜讱 注诇讬讬讛讜 诇讗 转砖诇诐 讜讗讬 诇讗 讝讬诇 砖诇讬诐 讜讛讗 专讘讛 讘专 讘专 讞谞讛 专砖讜转讗 讛讜讛 谞拽讬讟 诪专' 讚讛讜讛 谞砖讬讗 讚讗专抓 讬砖专讗诇 讻讚诪驻' 诇拽诪谉 讜讻讬 讚谉 讚讬谞讗 讘讘讘诇 讜讟注讛 诇讗 讗讛谞讬讗 诇讬讛 专砖讜转讗 诇讗讬驻讟讜专讬 讗诇诪讗 诪讛转诐 诇讛讻讗 诇讗 诪讛谞讬 砖"诪. 讜讚讬讬拽讬' 讜讻讬 诪讗讞专 讚诇讗 诪讛谞讬讗 专砖讜转讗 诪讛转诐 诇讛讻讗 诇诪讛 诇讬讛 诇专讘讛 讘专 讘专 讞谞讛 诇诪讬谞拽讟 专砖讜转讗 讜诪驻专拽讬' 诇注讬讬专讜转 讛注讜诪讚讬谉 注诇 讛讙讘讜诇讬谉 砖讛谉 谞诪砖讻讜转 讗讞专讬 讗"讬:



讜讗讬讘注讬讗 诇谉 诪讗讬 专砖讜转讗 讚拽讗诪专 讚讛讜讛 谞拽讬讟 专讘讛 讘专 讘专 讞谞讛 讜诪讛讚专讬' 讚讻讬 讛讜讛 拽讗 谞讞讬转 专讘讛 讘专 讘专 讞谞讛 诇讘讘诇 讗"诇 专讘讬 讞讬讬讗 诇专' 讘谉 讗讞讬 讬讜专讚 诇讘讘诇 讬讜专讛 讘讗讬住讜专 讜讛讬转专 讜讟讜诪讗讛 讜讟讛专讛 讜讗诪专 诇讬讛 讬讜专讛 讚讬谞讬 诪诪讜谞讜转 注诇 诪谞转 诇讛驻讟专 讗诪专 诇讬讛 讬讚讬谉 讬转讬专 讘讻讜专讜转 讻诇讜诪专 讬专讗讛 诪讜诪讜 砖诇 讘讻讜专 讜讗讬 拽讘讜注 讛讜讗 讬转讬专谞讜 诇砖讜讞讟讜 讚讘讝诪谉 砖讘讬转 讛诪拽讚砖 拽讬讬诐 讛讜讛 讗讬转 诇讬讛 转拽谞讛 讘讛拽专讘转 诇讘讻讜专 转诪讬诐 讗讬诪讜专讬谉 讜讛讜讛 诪砖转专讬 讘砖专 诇讗讻讬诇讛 诇讻讛谉 讗讘诇 讘讝诪谉 砖讗讬谉 讘讬转 讛诪拽讚砖 拽讬讬诐 讗讬谉 转拽谞讛 诇讘讻讜专 注讚 砖讬驻讜诇 讘讜 诪讜诐 拽讘讜注 讜讛讗讬 讚讗讬爪讟专讬讱 诇诪讬谞拽讟 专砖讜转 诪砖讜诐 讚讗诪专讬谞谉 讘驻专拽 讬讜诐 讛讻讬驻讜专讬诐 讗住讜专 讘讗讻讬诇讛 (注"讞.) 讚讘专 讝讛 讛谞讬讞讜 诇讛诐 讞讻诪讬诐 诇讘讬 谞砖讬讗讛 讚爪专讬讱 诇讬讟讜诇 诪讛诐 专砖讜转 诇讛转讬专 讘驻讬专讜砖 讛讜讛 拽讗 谞讞讬转 专讘 诇讘讘诇 讜讻讜诇讛 讘砖诪注转讬谉 诪驻专砖 诇讛讜:



讜讚讬讬拽讬谞谉 诪讗讬 砖谞讗 诇诪专 讚拽专讬 诇讬讛 讘谉 讗讞讬 讜讻讜' 讜讛讗 讗诪专 诪专 讗讬讘讜 讗讘讜讛 讚专讘 讻讚讗诪专讬谞谉 讘驻专拽 讗讜专 诇讬"讚 (讚'.) 讗讬讘讜 拽讬讬诐 讜讞谞讛 讗讘讜讛 讚专讘讛 讜砖讬诇转 讜诪专转讗 讗讞讜讗转讗 讚讬讚讛讜 讛讜讜 讗诇诪讗 专讘 讘专 讗讬讘讜 讜专讘讛 讘讚 讘专 转谞讛 转专讜讜讬讛讜 讘谞讬 讗讞讜讛 讚专讘讬 讞讬讬讗 讛讜讜 讜诪驻专拽讬' 专讘 讛讜讛 讘专 讗讞讜讛 诪讗讘讜讛 讚讛讜讛 讘专 讗讞转讬讛 诪讗讬诪讬讛 讻诇讜诪专 讚讗讬讘讜 讗讘讜讛 讚专讘 讛讜讛 讗讞讜讛 讚专' 讞讬讬讗 诪讗讘讜讛 讜诇讗 诪讗讬诪讬讛 讜谞住讬讘 讗讞转讬讛 讚专' 讞讬讬讗 诪讗讬诪讬讛 讚诇讗讜 诪讗讘讜讛 讜谞驻拽 诪讬谞讛 专讘 讚讛讜讛 诇讬讛 专讘 讘专 讗讞讜讛 讚专讘讬 讞讬讬讗 诪讗讘讜讛 讜讘专 讗讞转讬讛 诪讗讬诪讬讛 讜诪砖讜"讛 拽专讬 诇讬讛 讘谉 讗讞讜转讬 讜专讘讛 讘专 讘专 讞谞讗 讚讛讜讛 讘专 讗讞讜讛 讜诇讗讜 讘专 讗讞转讬讛 拽专讬 讘谉 讗讞讬:





诪讛专砖"讗 - 讞讬讚讜砖讬 讛诇讻讜转

讘讚"讛 讜讗诐 讛讬讛 诪讜诪讞讛 讻讜' 讜注讜讚 诪讚拽讗诪专 讘住诪讜讱 讗讘诇 讻讜' 讚讬谞讬讛 诇讗讜 讚讬谞讗 诪砖诪注 讚住讘专 讻专' 讗讘讛讜 讜讗驻"讛 讬讞讬讚 讻讜' 注讻"诇 诇讻讗讜专讛 谞专讗讛 诇驻专砖 讚讘专讬讛诐 诪讚拽讗 讘注讬 诇诪讬诪专 讚讬谞讬讛 诇讗讜 讚讬谞讗 注"讻 讛讬讬谞讜 诇专讘讬 讗讘讛讜 讜讗诇讬讘讬讛 诪住讬拽 诪注讜讘讚讗 讚诪专 讝讜讟专讗 讚讗驻讬' 讬讞讬讚 诪讜诪讞讛 讚讬谞讬讛 讚讬谉 讗讘诇 拽砖讛 讚讗讬谉 讝讛 专讗讬讛 讚讗讬诪讗 讚讛讻讬 拽诪讘注讬讗 诇讬讛 讚讬谞讬讛 诇讗讜 讚讬谞讗 讜讻专讘讬 讗讘讛讜 讗讜 谞讬诪讗 讚讚讬谞讬讛 讚讬谞讗 讜讻砖诪讜讗诇 讜诪住讬拽 诪注讜讘讚讗 讚诪专 讝讜讟专讗 讻砖诪讜讗诇 讚讚讬谞讬讛 讚讬谞讗 讜注诇 讻谉 谞专讗讛 诇驻专砖 讚诪砖诪注 讚专讘 谞讞诪谉 讜专' 讞讬讬讗 讚讗诪专讬 讻讙讜谉 讗谞讗 讻讜' 讗讘专讬讬转讗 拽讗讬 讚拽转谞讬 讚谉 讗驻讬' 讬讞讬讚讬 讜拽诪讘注讬讗 诇讛讜 讻讙讜谉 讗谞讗 讻讜' 讗讘诇 诇讗 谞拽讬讟 专砖讜转讗 讚讬谞讬讛 诇讗讜 讚讬谞讗 讚讛砖转讗 讛讘专讬讬转讗 讘谞拽讬讟讗 专砖讜转讗 拽诪讬讬专讬 讜讗诐 讻谉 讗祝 诇驻讜诐 讛住讘专讗 讚讚讬谞讬讛 诇讗讜 讚讬谞讗 讚讛讬讬谞讜 讻专' 讗讘讛讜 拽转谞讬 讘讘专讬讬转讗 讬讞讬讚 诪讜诪讞讛 讚谉 讬讞讬讚讬 讜诇驻讬' 专砖"讬 讛讘专讬讬转讗 诇讗 讗转讬讗 讻专讘讬 讗讘讛讜 讚讬讞讬讚 诪讜诪讞讛 讗驻讬诇讜 讘专砖讜转讗 讗讬谞讜 讚谉 讜讚讜"拽:


讘讗"讚 诪讚谉 讗转 讛讚讬谉 讛"诪 诇砖谞讜讬讬 讚诪讬讬专讬 讘讬讞讬讚 诪讜诪讞讛 诇专讘讬诐 讻讜' 注讻"诇 讜诇拽诪谉 砖讻转讘讜 讛转讜住驻讜转 讚讛讱 讚讚谉 讗转 讛讚讬谉 注"讻 讗讬讬专讬 讘砖讗讬谞讜 诪讜诪讞讛 诪讚拽转谞讬 住讬驻讗 讜讗诐 讛讬讛 诪讜诪讞讛 诇专讘讬诐 驻讟讜专 讛讬讬谞讜 诇诪讗讬 讚讗讜拽诪讗 专' 讗讘讛讜 讛讱 讚讚谉 讗转 讛讚讬谉 讘拽讘诇讜讛讜 讚讛砖转讗 注"讻 诇讗讜 讘诪讜诪讞讛 讗讬讬专讬 讚诪讚拽转谞讬 讘住讬驻讗 讘诪讜诪讞讛 诇专讘讬诐 讚讛讬讬谞讜 砖讛诪讞讜讛讜 专讘讬诐 注诇讬讛诐 砖驻讟讜专 诪诇砖诇诐 讗"讻 讘专讬砖讗 谞诪讬 讘拽讘诇讜讛讜 讜讛讜讗 诪讜诪讞讛 讗诪讗讬 讞讬讬讘 诇砖诇诐 讚讘拽讘诇讜讛讜 讜讛讜讗 诪讜诪讞讛 讜讚讗讬 讚讗讬谉 讞讬诇讜拽 讘讬谉 住诪讜讱 讜讘讬谉 砖讗讬谞讜 住诪讜讱 讚驻讟讜专 讻诪"砖 讛专讗"砖 讗讘诇 讛讻讗 讻转讘讜 讛转讜住' 讚讛讜讬 诪爪讬 诇砖谞讜讬讬 诇专' 讗讘讛讜 讛专讬砖讗 讘诪讜诪讞讛 讜诇讗 拽讘诇讜讛讜 讻诇诇 讚讞讬讬讘 诇砖诇诐 讜讘住讬驻讗 讘诪讜诪讞讛 诇专讘讬诐 砖讛诪讞讜讛讜 专讘讬诐 讗诇讬讛诐 讜诇讻讱 驻讟讜专 讜转讜 诇讗 诪讬讚讬 讜讝讛 讘专讜专 讘讚讘专讬 讛转讜住' 讜讚讘专讬 诪讛专砖"诇 讘讝讛 讗讬谞谉 诪讘讜专专讬谉 讻诇 讛爪讜专讱 讜讚讜"拽:


讘讚"讛 讚谉 讗驻讬诇讜 讬讞讬讚讬 讻讜' 讜诪讻讗谉 讚住转诐 砖诇砖讛 讬讻讜诇讬谉 讻讜' 注讻"诇 讜诪讙讜驻讛 讚专讬砖讗 讚"诪 讘砖诇砖讛 诇讗 讛"诪 诇讗讜讻讜讞讬 讚诪讬讬专讬 讘注诇 讻专讞讜 讚讗讬 讘讚拽讘诇讬谞讛讜 讗驻讬诇讜 讞讚 谞诪讬 讚讬"诇 讚讗讬讻讗 诇讗讜拽诪讗 讘拽讘诇讬谞讛讜 讜讗诪专讬 讚讜谞讜 讗讜转谞讜 讻诪讜 砖专讙讬诇讬谉 诇注砖讜转 讚讬谉 讚讻讬讜爪讗 讘讝讛 讻转讘讜 讛转讜住' 诇拽诪谉 讚讙' 诪爪讜 诇诪讬讚谉 讗讘诇 讬讞讬讚 诇讗 讜拽"诇:


讘讚"讛 专讘讛 讘专 讞谞讛 讻讜' 讜诇讗 讬转讻谉 讻讚讗诪专 讻讜' 讻诇 讘专 讞谞讛 住讬讻住讗 注讻"诇 讻"讛 讘讻诇 谞讜住讞讜转 讛转讜住驻讜转 砖诇驻谞讬谞讜 讜谞专讗讛 讚讻谉 讛讬讛 讙讬专住转诐 讘驻专拽 讛住驻讬谞讛 讘讛谞讛讜 注讜讘讚讬 讚专讘讛 讘专 讞谞讛 讛讬讛 讜诇讗 专讘讛 讘专 讘专 讞谞讛 讜讛砖转讗 专讗讬讬转诐 诪讛讗 讚拽讗诪专 讛转诐 讻诇 讘专 讞谞讛 住讬讻住讗 讚注"讻 诇讗 讛讬讛 砖诐 讗讘讬讜 讻讱 讘专 讞谞讛 讜讻讬 诪砖讜诐 讚专讘讛 讙讜驻讬讛 注砖讛 讚讘专 砖讟讜转 诇驻讬 讚注转诐 讻讚讗诪专 讛转诐 拽专讜 讗转 讗讘讬讜 住讬讻住讗 讜诪讛专砖"诇 讛讙讬讛 讛讻讗 讘转讜住' 讜诇讗 讬转讻谉 讻讚拽讗诪专 讻讜' 专讘讛 讘专 讘专 讞谞讛 讗讘诇 讛专讗讬讛 讗讬谞讛 诪讘讜专专转 讙诐 诪讛 砖驻讬' 诪讛专砖"诇 讘驻专拽 讛住驻讬谞讛 讛讜讗 讚讞讜拽 讜讗讬谉 诇讛讗专讬讱 注"砖:





诪讛专砖"讗 - 讞讬讚讜砖讬 讗讙讚讜转

驻专拽 讚讬谞讬 诪诪讜谞讜转 讘砖诇讜砖讛


讗诇讜 专"讙 砖讘讘诇 讜诪讞讜拽拽 讻讜' 讛讻讗 讛拽讚讬诐 讘拽专讗 专"讙 诇讛谞砖讬讗 诇驻讬 诪注诇转 诪讚专讙讛 讘砖讜诇讟谞讜转 讜诪诪砖诇讛 讻讚讗诪专讬谞谉 讚讛讻讗 砖讘讟 讜讛转诐 诪讞讜拽拽 讗讘诇 讘驻专拽 讙"讛 砖讚专砖讜 注诐 讗诇讛讬诐 讜注诐 讗谞砖讬诐 讜讙讜' 专诪讝 诇讜 砖注转讬讚讬诐 诇爪讗转 诪诪谞讜 专"讙 讜谞砖讬讗 砖讘讗"讬 讻讜' 讜驻专砖"讬 讚注诐 讗诇讛讬诐 讛讜讗 谞砖讬讗 讜注诐 讗谞砖讬诐 讛讜讗 专"讙 注讻"诇 讛拽讚讬诐 砖诐 讘拽专讗 谞砖讬讗 诇专"讙 讚诇驻讬 讞讻诪转诐 讞砖讬讘 诇讛讜 讛转诐 讚谞砖讬讗 拽讜讚诐 诇专"讙 讘讞讻诪讛 讻诪"砖 讘转讜住' 讚讘谞讬 讗专抓 讬砖专讗诇 讞讻讬诪讬 讟驻讬 讜诪讝讛 讛讟注诐 砖诪住讬讬诐 砖诐 诪讻讗谉 砖专诪讝 诇讜 讙诇讜转 讚讛讬讬谞讜 注"讬 砖讬讛讬讛 讙诇讜转 讜讬讛讬讛 专"讙 讘讘讘诇 讜谞砖讬讗 讘讗"讬 讛拽讚讬诐 讛谞砖讬讗 砖讘讗"讬 讘讞讻诪讛 诇专"讙 砖讘讘讘诇 诪砖讜诐 讚讗讜讬专讗 讚讗专抓 讬砖专讗诇 诪讞讻讬诐 讜诇讝讛 砖拽专讗 诇谞砖讬讗 砖讘讗专抓 讬砖专讗诇 砖诐 讗诇讛讬诐 注诇 砖诐 讞讻诪转谉 讚诪讜诪讞讬谉 讛诐 讘讞讻诪讛 讗讘诇 讛讻讗 砖诪拽讚讬诐 讘拽专讗 专"讙 诇谞砖讬讗 诇注谞讬谉 诪诪砖诇讛 诇讗 诪住讬讬诐 讘讬讛 讚专诪讝 诇讛诐 讙诇讜转 讚讗讬谉 讝讛 转诇讜讬 讘讙诇讜转 讗诇讗 讚专"讙 讛讜讗 诪讝讻专讬诐 讜谞砖讬讗 诪谞拽讘讜转 讻诪"砖 讘讬专讜砖诇诪讬 讜诪讬讛讜 讘驻专拽 讙' 讚讛讜专讬讜转 讚诪讬讬转讬 谞诪讬 讛讱 讚讛讻讗 砖讘讟 讜讛转诐 诪讞讜拽拽 讜讻讜' 诇注谞讬谉 砖注讬专 诪砖诪注 讚诇讗讜 讛讬讬谞讜 讟注诪讗 讻诪"砖 讘转讜住' 诪砖讜诐 讚专"讙 诪讝讻专讬诐 讜谞砖讬讗 诪谞拽讘讜转 讚讛讗 讛转诐 讗驻讬诇讜 诪诇讻讬 讬砖专讗诇 讞砖讬讘讬 讻诪诇讻讜转 讘讬转 讚讜讚 讗诇讗 讚讘讬讻讜诇转 讜砖讜诇讟谞讜转 转诇讬讗 诪诇转讗. 讜诇驻讬 讝讛 讛讬讛 谞专讗讛 诇讜诪专 讚讙诐 谞砖讬讗 诪砖讗专 砖讘讟讬诐 砖讬砖 诇讜 谞讟讬诇转 专砖讜转 讜砖讜诇讟谞讜转 诪谉 讛诪诇讻讜转 诪讛谞讬 讗讘诇 诪讚讘专讬 讛讟讜专 讞"诪 住讬诪谉 讙' 谞专讗讛 讚诇讗 诪讛谞讬 谞讟讬诇转 专砖讜转 讻讬 讗诐 诪砖讘讟 讬讛讜讚讛 讜诪讝专注 讘讬转 讚讜讚 讜注讬讬谉 讘讘讬转 讬讜住祝 砖诐. 讜讬砖 诇讬讬砖讘 讚讜讚讗讬 诇注谞讬谉 砖注讬专 讛转诐 讚讬诇驻讬' 诇讬讛 谞诪讬 诪讬 砖讗讬谉 注"讙 讗诇讗 讛' 讗诇讛讬讜 住讘专讗 讛讜讗 讚讗讬谉 诇讞诇拽 讘讬谉 诪诇讻讬 讬砖专讗诇 诇诪诇讻讬 讘讬转 讚讜讚 讜诇讗 诪讬讬转讬 讛转诐 讛讱 讚讛讻讗 诇讗 讬住讜专 砖讘讟 讜讻讜' 讗诇讗 诇讗转讜讬讬 讚专"讙 讬砖 诇讜 讬讜转专 砖讜诇讟谞讜转 诪谞砖讬讗 砖讘讗"讬 讗讘诇 诇注谞讬谉 谞讟讬诇转 专砖讜转 讚讛讻讗 讚诇讗 讗转讬讗 讗诇讗 诪拽专讗 讚诇讗 讬住讜专 砖讘讟 诪讬讛讜讚讛 讻讜' 讘讝专注 砖讘讟 讬讛讜讚讛 转诇讬讗 诪诇转讗 讜讬讜转专 诪讝专注 讚讜讚 讜讚讜"拽:





诪讛专"诐

转讜住驻讜转 讚"讛 讗诐 讛讬讞 诪讜诪讞讛 诇专讘讬诐 讜讻讜' 讜诇讛讗讬 驻讬专讜砖讗 讜讻讜' 专"诇 诇诪讗讬 讚驻讚讬砖讬转 讚讬讞讬讚 诪讜诪讞讛 讚谉 讬讞讬讚讬 讗诇讬讘讗 讚讻讜诇讬 注诇诪讗 讗驻讬诇讜 诇专讘讬 讗讘讛讜 讗诐 讻谉 讻讬 驻专讬讱 诇拽诪谉 诪专讘讬 讗讘讛讜 诪讚谉 讗转 讛讚讬谉 讜讻讜' 讛讜讛 诪爪讬 诇砖谞讜讬讬 讚讗讬讬专讬 讘讬讞讬讚 诪讜诪讞讛 诪拽砖讬谉 讛注讜诇诐 讜讛讬讗讱 讛讬讛 讬讻讜诇 诇砖谞讜讬讬 讚讗讬讬专讬 讘讬讞讬讚 诪讜诪讞讛 讛讗 拽转谞讬 住讬驻讗 讜讗诐 讛讬讛 诪讜诪讞讛 诇专讘讬诐 驻讟讜专 讜讻讜' 讜讻谉 驻讬专砖 专砖"讬 诇拽诪谉 讘讚祝 讜' 讜讬砖 诇讬讬砖讘 讚专"诇 讚讛讜讛 诪爪讬 诇砖谞讜讬讬 讚专讬砖讗 讗讬讬专讬 讘诪讜诪讞讛 讚讛讬讬谞讜 讚讙诪讬专 讜住讘讬专 讗讘诇 诇讗 谞拽讬讟 专砖讜转讗 讜诇讻讱 讬砖诇诐 诪讘讬转讜 讜讘住讬驻讗 讗讬讬专讬 讘诪讜诪讞讛 讚谞拽讬讟 专砖讜转讗 讜谞住诪讱 诇讛讬讜转 诪讜诪讞讛 讘"专 诇专讘讬诐 讜诇讻讱 驻讟讜专 讻讱 讛讜讛 诪爪讬 诇砖谞讜讬讬 讗诇讗 讚诇讗 专爪转讛 讛讙诪专讗 诇砖谞讜讬讬 讛讻讬 讜诇讞诇拽 讛讻讬 讚谞专讗讛 诇讙诪专讗 讚讜讞拽 诇讗讜拽诪讗 诪转谞讬转讬谉 讘讛讻讬 讜诇讛讻讬 讗讜拽诪讗 诇拽诪谉 讘讚拽讘诇讜 注诇讬讬讛讜 讜讘讝讛 讬转讬讬砖讘讜 讙诐 讻谉 讚讘专讬 讛转讜住驻讜转 讗诇讜 砖讛讬讜 谞专讗讬谉 讘转讛诇转 讛讚注转 讻住转专讬 讗讛讚讚讬 讚讘讚讘讜专 讝讛 讻转讘讜 讚讛讜讛 诪爪讬 诇砖谞讜讬讬 讚讗讬讬专讬 讘讬讞讬讚 诪讜诪讞讛 讜诇拽诪谉 讘讚祝 讝讛 讚"讛 讜讗讬 诇讗 讝讬诇 砖诇讬诐 讜讻讜' 讻转讘讜 讘砖讗讬谞讜 诪讜诪讞讛 讗讬讬专讬 讚讛讗 拽转谞讬 住讬驻讗 讜讗诐 讛讬讛 诪讜诪讞讛 诇专讘讬诐 驻讟讜专 讜讻讜' 讗讘诇 诇驻讬 诪讛 砖讻转讘谞讜 讗转讬 砖驻讬专 讚诇注讬诇 讻转讘讜 讚讛讜讛 诪爪讬 诇砖谞讜讬讬 讛讻讬 讗讘诇 诇驻讬 讛讗诪转 诇讗 专爪转讛 讛讙诪专讗 诇砖谞讜讬讬 讛讻讬 讚谞专讗讛 诇讛 讚讜讞拽 诇讗讜拽诪讗 诪转谞讬转讬谉 讘讛讻讬 讜诇讞诇拽 讛讻讬 讜讗爪讟专讬讱 诇砖谞讜讬讬 讘讚拽讘诇讜 注诇讬讬讛讜 讜讗诐 讻谉 讛讜讗讬诇 讜诇讗 专爪讜 诇讞诇拽 讜诇砖谞讜讬讬 讛讻讬 注诇 讻专讞讱 讛讗 讚诪讜拽讬 诇讬讛 讛讙诪专讗 讘讚拽讘诇讜 注诇讬讬讛讜 讗讬讬专讬 讘诇讗 讬讞讬讚 诪讜诪讞讛 讚讗讬 讘讬讞讬讚 诪讜诪讞讛 讛讗 拽转谞讬 住讬驻讗 讜讗诐 讛讬讛 诪讜诪讞讛 诇专讘讬诐 驻讟讜专 讜讻讜' 诇讗 诪爪讬 诇诪讬诪专 讚讛讗讬 讚诪讜拽讬 专讬砖讗 讚诪转谞讬转讬谉 讘讚拽讘诇讜 注诇讬讬讛讜 讗讬讬专讬 讘诪讜诪讞讛 住转诐 讜讛住讬驻讗 讗讬讬专讬 讘诪讜诪讞讛 讙诪讜专 讻讚诇注讬诇 专讛讗 讛讙诪专讗 诇讗 专爪转讛 诇讞诇拽 讛讻讬 诪讚讗爪讟专讬讱 诇讗讜拽诪讗 讘讚拽讘诇讜 注诇讬讬讛讜 讻讚诇注讬诇 讜拽"诇:


讚"讛 讚谉 讗驻讬诇讜 讬讞讬讚讬 讜讻讜' 讜诪讻讗谉 讚住转诐 砖诇砖讛 讬讻讜诇讬谉 诇讚讜谉 讗转 讛讗讚诐 讘注诇 讻专讞讜 讜讻讜'. 讬砖 诇讛拽砖讜转 诪讛 讛讬讜 爪专讬讻讬诐 讛转讜住驻讜转 诇讟注诐 讝讛 讚讛讗 砖诇砖讛 讘诪拽讜诐 讬讞讬讚 诪讜诪讞讛 拽讬讬诪讬 讜讻讜' 转讬驻讜拽 诇讬讛 诪讚讬谉 砖诇砖讛 讙讜驻讬讬讛讜 讚讗讬 讗讬讬专讬 讘讚拽讘诇讜 讗讜转诐 注诇讬讬讛讜 诇诪讛 诇讬 砖诇砖讛 讗驻讬诇讜 讗讞讚 谞诪讬 讜讬砖 诇转专抓 讚讗爪讟专讬讱 砖诇砖讛 讛讬讻讗 砖讛谉:


讚"讛 讜讗讬 诇讗 讝讬诇 砖诇讬诐 讜讻讜'. 驻讬专砖 讛拽讜谞讟专住 讜讗讬 诇讗 讻谞讜谉 讚讗诪讚讬 诇讬讛 讚讬讬谞转 诇谞讜 讚讬谉 转讜专讛 讜拽砖讛 讚讗诐 讻谉 诪讗讬 讚讬讬拽 诪讛讻讗 讚讛讗 讗驻讬诇讜 诇讗 讙诪讬专 讜住讘讬专 谞诪讬 讜讻讜'. 专讜爪讛 诇讜诪专 讚诪驻讬专讜砖 专砖"讬 诪砖诪注 专讛讗 专拽讗诪专 专讘 讬讜住祝 讜讗讬 诇讗 讝讬诇 砖诇讬诐 讜讻讜' 讗讬讬专讬 谞诪讬 讘讚拽讘诇讜 讗讜转诐 注诇讬讬讛讜 讚讛讞讬诇讜拽 讛讜讗 讗诐 拽讘诇讜讛讜 诇讙诪专讬 讘讬谉 诇讚讬谉 讘讬谉 诇讟注讜转 诇讗 诪砖诇诐 讜讗诐 拽讘诇讜讛讜 诇讚讬谉 转讜专讛 诪砖诇诐 讜诪讛 砖注砖讛 注砖讜讬 讜诇讗 诪讛讚专 讚讬谞讗. 讗诐 讻谉 诪讗讬 讚讬讬拽 诪讛讻讗 讙诪讬专 讜住讘讬专 讗驻讬诇讜 诇讗 谞拽讬讟 专砖讜转讗 讚讬谞讜 讚讬谉 讛讗 砖讗谞讬 讛讻讗 讜讚讗讬讬专讬 讘讚拽讘诇讜讛讜 注诇讬讬讛讜 讜讘讚拽讘诇讜讛讜 注诇讬讬讛讜 讗驻讬' 诇讗 讙诪讬专 讜住讘讬专 诪讛 砖注砖讛 注砖讜讬 讜讬砖诇诐 诪讘讬转讜 讜讻讜' 讜诇讻讱 拽讗诪专 专讘 讬讜住祝 讜讗诐 诇讗 讝讬诇 砖诇讬诐 诇讗 诪讛讚专 讚讬谞讗 讗讘诇 讘诇讗 拽讘诇讜讛讜 注诇讬讬讛讜 讗讬诪讗 诇讱 讚讚讬谞讜 讗讬谞讜 讚讬谉 讗驻讬' 讙诪讬专 讜住讘讬专 注讚 讚谞拽讬讟 专砖讜转讗:


讘讗"讚 讜讘砖讗讬谞讜 诪讜诪讞讛 讗讬讬专讬 讚讛讗 拽转谞讬 住讬驻讗 讜讻讜'. 讻讘专 讻转讘转讬 诇诪注诇讛 砖讚讘专讬 讛转讜住驻讜转 讛诇诇讜 讛诐 住转讬专讛 诇诪讛 砖讻转讘讜 讘讚讘讜专 砖诇诪注诇讛. 讜讘诪讛 砖讻转讘转讬 诇诪注诇讛 讬转讬讬砖讘 讛讻诇 砖驻讬专:


讚"讛 专讘讛 讘专 讘专 讞谞讛 讙专住讬谞谉 讜讻讜' 讘谉 讘谞讜 砖诇 讞谞讛 讜讻讜'. 驻讬专讜砖 砖讛讬讛 诇讞谞讛 砖谞讬 讘谞讬诐 讛讗讞讚 讛讬讛 谞拽专讗 专讘讛 讜讛砖谞讬 讛讬讛 诇讜 砖诐 讗讞专 讜讗讜转讜 讛砖谞讬 讛讬讛 诇讜 讘谉 砖讛讬讛 谞拽专讗 谞诐 讻谉 专讘讛 讗"讻 讘谉 讞谞讛 讛讬讛 谞拽专讗 专讘讛 讜讻谉 讘谉 讘谞讜 讛砖谞讬 讛讬讛 讙"讻 谞拽专讗 专讘讛:


讘讗"讚 讜讬砖 诪驻专砖讬诐 讚砖诐 讗讘讬讜 讘专 讞谞讗 讜讻讜' 讜诇讗 讬转讻谉 讜讻讜'. 谞"诇 讚讻讜讜谞转 讛转讜住驻讜转 讘讝讛 讛讜讗 讚讘砖诇诪讗 讗讬 驻讬专讜砖讜 砖诇 讘专 讘专 讞谞讛 讛讜讗 讘谉 讘谞讜 砖诇 讞谞讛 讗转讬 砖驻讬专 讛讗 讚驻专拽 讛诪讜讻专 讗转 讛住驻讬谞讛 砖讗诪专讜 诇讜 诇专讘讛 讘专 讘专 讞谞讛 讻诇 讗讘讗 讞诪专讗 砖专讘讛 讛讜讗 专' 讗讘讗 讜讻诇 讘专 讘专 讞谞讛 专"诇 砖讛讜讗 讘谉 讘谞讜 砖诇 讞谞讛 讜谞拽专讗 注诇 砖诐 讗讘讬 讗讘讬讜 讛讜讗 住讬讻住讗 驻讬专讜砖 砖讜讟讛. 砖讛讬讛 诇讛诐 讝讛 诇诇注讙 砖讛讬讛 谞拽专讗 讘专 讘专 注诇 砖诐 讗讘讬 讗讘讬讜 讙诐 讗驻砖专 砖讛讬讛 讘讬诪讬讛诐 诇砖讜谉 讝讛 砖诇 讘专 讘专 诇诇注讙 诇讜诪专 砖讛讜讗 砖讜讟讛. 讗讘诇 讗讬 讛讜讛 驻讬专讜砖 讚砖诐 讗讘讬讜 讛讬讛 讘专 讞谞讛 讜讗诐 讻谉 讛讜讬 讻讗讬诇讜 讗诪专 专讘讛 讘专 砖诪注讜谉 讗讜 讘专 专讗讜讘谉 砖讛专讬 砖诐 讗讘讬讜 讛讬讛 讘专 讞谞讛 讗诐 讻谉 诪讛 诇注讙 讛讬讛 讘讝讛 砖讗诪专讜 讻诇 讘专 讘专 讞谞讛 住讬讻住讗 讚诪讛 诇讬 讘专 讘专 讞谞讛 讗讜 讘专 专讗讜讘谉 讜拽"诇. 讜诪讚讘专讬 住' 讞"砖 驻专拽 讛住驻讬谞讛 诪砖诪注 砖讛讜讗 诪驻专砖 讛转讜住' 讚讛讻讗 讚专爪讜 诇讜诪专 讻诇 讗讘讗 讞诪专讗 讛讜讗 专讘讛 讘专 讞谞讛 砖讛讜讗 讘谉 讞谞讛 讜讻诇 专讘讛 讘专 讘专 讞谞讛 住讬讻住讗 拽讗讬 讗专讘讛 砖讛讬讛 讘谉 讘谞讜 砖诇 讞谞讛 注"砖 讜驻讬专讜砖讜 谞专讗讛 讘注讬谞讬 讚讞讜拽 砖讛专讬 讛转讜住驻讜转 讚讛讻讗 诪驻专砖讬诐 讚专讘讛 讚讛讻讗 讛讜讗 专讘讛 讘专 讞谞讛 讜专讘讛 讚驻专拽 讛住驻讬谞讛 讚讛讜讬 讗讝讬诇 讘诪讚讘专讗 讛讜讗 讘谉 讘谞讜 砖诇 讞谞讛 讜讛讜讗 诇拽讞 爪讬爪讬转 讗讞转 砖诇 诪转讬 诪讚讘专 讜讛讞讝讬专讛 讜诇讗 诪谞讛 讛讞讜讟讬谉 讜讛讞讜诇讬讜转 砖诇 讛爪讬爪讬转 拽讜讚诐 砖讛讞讝讬专讜 讻讚讗讬' 讛转诐 讜注"讝 讗诪专讜 砖注砖讛 砖讟讜转 砖诇讗 诪谞讛 诪转讞诇讛 讛讞讜讟讬谉 讜讛讞讜诇讬讜转 诇讚注转 讗诐 讛诇讻讛 讻讘讬转 砖诪讗讬 讗讜 讻讘讬转 讛诇诇. 讜讗诪专讜 注诇讬讜 讻诇 讗讘讗 讞诪专讗 讜讻诇 讘专 讘专 讞谞讛 住讬讻住讗 讜讗诐 讻谉 讜讻讬 讘砖讘讬诇 砖讗讜转讜 专讘讛 砖讛讬讛 讘谉 讘谞讜 砖诇 讞谞讛 注砖讛 砖讟讜转 砖注诇讬讜 讗诪专讜 讻诇 讘专 讘专 讞谞讛 住讬讻住讗 讗诪专讜 讙诐 讻谉 注诇 讗讜转讜 专讘讛 砖讛讬讛 (讘谉) 讘谞讜 砖诇 讞谞讛 讻诇 讗讘讗 讞诪专讗 讜拽"诇:


讚"讛 谞拽讬讟谞讗 专砖讜转讗 诪讗讘讗 诪专讬 讜讻讜'. 讚诪讬 砖讬砖 诇讜 专砖讜转 讬讻讜诇 诇讬转谉 专砖讜转 讜讻讜' 讜讻转讘讜 讝讛 讻讚讬 砖诇讗 转讘讬谉 讚讛讗 讚讗诪专 谞拽讬讟谞讗 专砖讜转讗 诪讗讘讗 诪讜专讬 讜讗讘讗 诪讜专讬 诪专讘 讜专讘 诪专' 讞讬讬讗 讜专' 讞讬讬讗 诪专讘讬 讛讬讛 讛讻诇 讘讝诪谉 讗讞讚 讜讗"讻 讻诇 讛谞讟讬诇讜转 专砖讜转 讘讗 诪专讘讬 注爪诪讜 讗讘诇 专' 讞讬讬讗 诇讘讚讜 讗讜 专讘 诇讘讚讜 讗讜 专讘 讛讜谞讗 诇讘讚讜 诇讗 讛讬讛 讬讻讜诇 诇讬转谉 专砖讜转 诇讻讱 讻转讘讜 讛转讜住' 讚讗讬谞讜 讻谉 讚诇讗 讛讬讛 讛讻诇 讘讝诪谉 讗讞专 讜诪讬 砖讬砖 诇讜 专砖讜转 讬讻讜诇 诇讬转谉 专砖讜转 诪砖讜诐 讚讗讬谉 住讘专讗 诇讜诪专 讚专讘讛 讘专 专讘 讛讜谞讗 讛讬讛 讘讬诪讬 专讘讬 讻诪讜 砖讻转讘谞讜 讘住讜祝 讛讚讘讜专:





诪讛专"诐 砖讬祝

讙诪专讗 诇讗讜 诪谞讬讬讻讜 谞拽讬讟谞讗 专砖讜转讗 讻讜'  .   诪讻讗谉 讛住诪讬讻讜 砖讛谞住诪讱 讻驻讜祝 诇讛住讜诪讻讜 讜注讬' 讘砖讜"转 诪讛专讬"拽 砖讜专砖 拽讬"讝 讘讗讜专讱 讛专讘讛 诪讛 砖诪讚拽讚拽 讘讝讛: 


讘专砖"讬 讘讚"讛 砖专讜讚讬谉 讻讜'   砖讘讬诪讬讛诐 讛讬讛 诇讛诐 讻讞 讜专砖讜转 诪讗转 诪诇讻讬 驻专住.   诪讬讛讜 专砖讜转 诪诪诇讱 驻专住 诇诪讬 砖讛讜讗 [讗讬谞讜 诪讝专注 砖讘讟 讬讛讜讚讛] 讻转讘 讛讟讜专 砖讗讬谞讜 诪讜注讬诇 讗注"讙 讚诇讻讗讜专讛 讻"砖 讛讜讗 讜诪讛 谞讟讬诇转 专砖讜转 诪专讬砖 讙诇讜转讗 讗讜 谞砖讬讗 诪讜注讬诇 讜讗讬谞讛讜 讙讜驻讬讬讛讜 讘讗 诇讛诐 专砖讜转 诪讗转 讛诪诇讱 讻"砖 谞讟讬诇转 专砖讜转 诪诪诇讱 讙讜驻讬讛 讜讛讬讬谞讜 讟注诪讗 讚讘讝专注 (讬砖专讗诇) [砖讘讟 讬讛讜讚讛] 转诇讬讗 拽专讗 注"砖 讘讟讜专 讜讘讘"讬 讘讗讜专讱: 
讜诪讛 砖讻转讘 讛讘"讬 讜砖谞讬讛诐 讛诪诇讱 讛讬讛 谞讜转谉 诇讛诐 专砖讜转 讻讜' 诪专砖"讬 诇讗 诪砖诪注 专拽 专讬砖 讙诇讜转讗: 
讗讬 诪讜注讬诇 专砖讜转 诇讙诪讬专 诇讞讜讚 讗讜 讗驻讬诇讜 诇诇讗 讙诪讬专 注讬讬谉 讘讟讜专: 


讘转讜住' 讘讚"讛 讜讗诐 讛讬讛 讻讜'   诪砖诪注 讚住讘专 讻专' 讗讘讛讜 讜讗驻"讛 讘讞诇讜拽讛 讝讜 讙讜驻讛 讬讞讬讚 诪讜诪讞讛 讚谉 讻讚拽转谞讬 讜讗诐 讛讬讛 诪讜诪讞讛 讻讜'.   讜注诇讛 拽讘注讬 讚讙诪讬专 讜住讘讬专 讜谞拽讬讟 专砖讜转讗 讗讘诇 讻讜' [注讬' 诪讛专砖"讗] 讜讬砖 诪砖讘砖讬诐: 


讘讗"讚 转拽谞转讗 讚专讘谞谉 讻讜'  .   讜诇注讬诇 [住谞讛讚专讬谉 讚祝 讘'注"讘 讚驻专讬讱 讜诇诪讗讬 讗讬诇讬诪讗 讚诇讗 讘注讬 砖诇砖讛 讜讛讗 讗诪专 专' 讗讘讛讜 讻讜' 讗诪讗讬] 诇讗 诪砖谞讬 诪讛 讛谉 拽转谞讬 讜诇诪注讜讟讬 砖诇砖讛 诪讜诪讞讬谉 讚讘讞讚 诪讜诪讞讛 住讙讬 讻讜': 


讘讗"讚 讗诇讗 讗讻讙讜谉 讗谞讗 讚专讘讬 讞讬讬讗 拽讗讬 讻讜'  .   讜驻砖讬讟 诪专讘 讬讜住祝 讚住"诇 谞诪讬 注讬专讜讘 驻专砖讬讜转 讻诪讜 砖讻转讘讜 讛转讜住' 讻讘专 诪驻专拽 讛诪讙专砖: 
砖诐 讗讻讙讜谉 讗谞讗 讚专讘讬 讞讬讬讗 拽讗讬. 讜诇讗 驻砖讬讟 诪专讘讬 讞讬讬讗 讙讜驻讬讛 注讜讘讚讗 讚专讘讘"讞 [讚讘住诪讜讱]. 讚讛转诐 讚诇诪讗 诪讜注讬诇 诇讜 拽爪转 专砖讜转讗 讚谞砖讬讗 诇注谞讬谉 讚讬谞讜 讚讬谉 讚讛讗 讘讗专抓 讬砖专讗诇 讞讻讬诪讬 讟驻讬: 


讘讗"讚 讛讜讬 诪爪讬 诇砖谞讜讬讬 讻讜'  .   讜住讬驻讗 讜讗诐 讛讬讛 诪讜诪讞讛 讻讜' 专"诇 讜谞讟诇 专砖讜转 驻讟讜专 专拽 讚讞讬拽讗 诇讙诪专讗 诇砖谞讜讬讬 讻谉 诪讚拽讗诪专 讘住讬驻讗 讜讗诐 讛讬讛 诪讜诪讞讛 讻讜' 讚讗"讻 讛讜"诇 诇诪讬转谞讬 讜讗诐 谞讟诇 专砖讜转 讜诇讗 讘住转诐 讗诐 讛讬讛 诪讜诪讞讛 讻讬讜谉 讚讙诪讬专 讜住讘讬专 谞诪讬 诪讜诪讞讛 诇专讘讬诐 拽专讬 讻讚讛讻讗 讜讝讛 砖讻转讘讜 讛转讜住' 讘住诪讜讱 [讘讚"讛 讜讗讬 诇讗] 讜讘砖讗讬谞讜 诪讜诪讞讛 讗讬讬专讬 讚讛讗 拽转谞讬 住讬驻讗 讻讜' 讚注"讻 诪讬讗谉 转诇诪讜讚讗 诪诇砖谞讜讬讬 专讬砖讗 讘诪讜诪讞讛 讜住讬驻讗 讘诪讜诪讞讛 砖讬砖 讘讜 注讜讚 讞讚 诇讟讬讘讜转讗 诪讚诇讗 诪砖谞讬 讘拽爪专讛 讻谉 讻诪"砖 讻讗谉 [讗注"讻 讚讚讞讬拽讗 诇讬讛 诇砖谞讜讬讬 讛讻讬 诪讚拽转谞讬 住转诪讗 诪讜诪讞讛]: 
讘住讛"讚 讚讛转诐 驻专讬讱 讜诪砖谞讬 诇诪"讚 讻讜'. 讜诇诪"讚 注讬专讜讘 驻专砖讬讜转 诇讗 拽砖讛 拽讜砖讬转 讛讙诪专讗 [讜讗讬诪讗 讗讬谉 讛"谞 讻讜'] 讻诇诇 讚讛讻讗 转拽讬谞讜 诪砖讜诐 谞注讬诇转 讚诇转 讚诇讗 砖讬讬讱 讘拽讬讚讜砖 讛讞讜讚砖: 


讘转讜住' 讘讚"讛 讚谉 讗驻讬诇讜 讬讞讬讚讬 讻讜'   讚讗讬 讘讚拽讬讘诇讜 注诇讬讛 讗驻讬诇讜 砖讗讬谞讜 诪讜诪讞讛 谞诪讬 讻讜'.   诇住转诐 拽讘诇讜 讗讬谉 爪专讬讱 专讗讬讛 讜讘住诪讜讱 [讘讚"讛 讜讗讬 诇讗 讝讬诇 砖诇讬诐] 讛讜爪专讻讜 诇专讗讬讛 讗拽讘诇转 讚讚讬讬谞讬转 诇谉 讚讬谉 转讜专讛. 专拽 诪"诪 讛讜"诇 诇讛讘讬讗 讙"讻 专讗讬讛 砖诇讗 转讬诪讗 讚讗讬讬专讬 讘拽讘诇转 讚讚讬讬谞讬转 诇谉 讚讬谉 转讜专讛: 


讘讗"讚 讜诪讻讗谉 讻讜'   讚讛讗 砖诇砖讛 讘诪拽讜诐 讬讞讬讚 诪讜诪讞讛 讻讜'.   讜诇讗 讛讻专讬讞讜 讘拽爪专讛 诪砖诇砖讛 讙讜驻讗 讗驻砖专 诇讜诪专 诇诪"砖 讛转讜住' 诇拽诪谉 专"驻 讝讛 讘讜专专 讜讻谉 讛讜讗 诪住拽谞转 讛驻讜住拽讬诐 讚讘讞讚讗 诇专讬注讜转讗 诪讜注讬诇 拽讘诇讛 讗讘诇 讘转专转讬 诇专讬注讜转讗 爪专讬讱 拽谞讬谉 讜讚讬谞讬 诪诪讜谞讜转 讘砖诇砖讛 讛讬讬谞讜 讛讚讬讜讟讜转 讚讗讬 讗驻砖专 讚诇讬转 讘讛讜 讞讚 讚讙诪讬专 讗讛谞讬 拽讘诇讛 讞讚 讘诪拽讜诐 砖诇砖讛 讗讘诇 讘讗讞讚 讗讜 讘砖谞讬诐 住转诐 讘谞讬 讗讚诐 讚讗驻砖专 讚诇讗 讙诪讬专 讚驻住讜诇 诪讚讬谞讗 讻诪"砖 讛转讜住' 诇注讬诇 讗讬谉 诪讜注讬诇 拽讘诇转 诇讗 讙诪讬专 讻讙诪讬专 讜讗讞讚 讘诪拽讜诐 砖诇砖讛 讚砖诇砖讛 诇讗 讙诪讬专讬 驻住讬诇讬 讗讜 讗讞讚 讙诪讬专 驻住讜诇 诇讝讛 讛讜讻讬讞讜 诪讜讗住 讛讬讛 诪讜诪讞讛 讚讗讬讬专讬 讘讙诪讬专 讜住讘讬专 讜讗讬 讘讚拽讬讘诇讜 讗驻讬诇讜 砖讗讬谞讜 诪讜诪讞讛 专拽 讙诪讬专 诇讞讜讚讬讛 谞诪讬 讜讛讜诇"诇 讜讗诐 讙诪讬专 讚谉 讻讜' 讜讚讜"拽. 诪讬讛讜 诪诪"砖 讛转讜住' 讘住诪讜讱 注"讘 讘讚"讛 讬驻讛 讻讞 驻砖专讛 诇讗 诪砖诪注 讻谉 专拽 诪讜注讬诇 拽讘诇讛 讘讗讞讚 讗讜 讘砖谞讬诐 住转诐 讘谞讬 讗讚诐. 讜讗驻砖专 诇讜诪专 砖专爪讜谞诐 砖诐 讚讜诪讬讗 讚驻砖专讛 讚讛诇讻转讗 爪专讬讻讛 拽谞讬谉 [讘讚讜诪讬讗 讚讛讻讬 诪讛谞讬 讗祝 讘讚讬谉 讘砖谞讬诐]: 
讜讗驻砖专 诇讜诪专 注讜讚 讚讚讬谞讬 诪诪讜谞讜转 讘砖诇砖讛 讬"诇 讘讚拽讬讘诇讜 讜注爪讛 拽诪"诇 讚诇讗 转讛讗 讚谉 讬讞讬讚讬 讻诪"砖 讛转讜住' 讘住诪讜讱 [讘讚讬讘讜专 砖讗讞"讝] 讜讗讬谉 讘"讚 砖拽讜诇 谞诪爪讗 讛讚讬谉 讬讛讬讛 讘砖诇砖讛 诇讻转讞诇讛 诇讝讛 讛讻专讬讞讜 诪诪讜诪讞讛 讚讗讬 讘讚拽讬讘诇讜 讜讘转讜专转 注爪讛 讗驻讬诇讜 诪讜诪讞讛 谞诪讬 诇讗 讻诪"砖 讛转讜住' 讻讙讜谉 讗谞讗 讻诇讜诪专 讬讻讜诇 讻讜' 讙诐 讬"诇 讚讚讬谞讬 诪诪讜谞讜转 讘讙' 讝讛 讘讜专专 诇讜 讗讞讚 讜讝讛 讘讜专专 诇讜 讗讞讚 讻讜' 讚讛讬讻讗 讚专讜爪讛 诇爪讬讬转 讚讬谉 讗讝 讛讚讬谉 讘砖诇砖讛 注"讬 讝讛 讘讜专专 诇讜 讗讞讚 讻讜': 


讘转讜住' 讘讚"讛 讚讛讻讗 砖讘讟 讻讜'  .   注讬讬谉 讘讛讜专讬讜转 讚祝 讬"讗 注"讘 讘注讬 诪讬谞讬讛 专讘讬 诪专讘讬 讞讬讬讗 诪讛 讗谞讬 讘砖注讬专 [讗"诇 讛专讬 爪专转讱 讘讘讘诇 讗讬转讬讘讬讛] 讻讜' 注"砖 [讗"诇 讛转诐 诇讗 讻讬讬驻讬 讗讛讚讚讬 讛讻讗 讗谞谉 讻讬讬驻讬谞谉 诇讛讜 诇讚讬讚讛讜]讜讙诪专讗 讚讛讜专讬讜转 讜讚驻住讞讬诐 拽砖讛 诇讻讗讜专讛 讟驻讬 讗讛讚讚讬 [讚讘讛讜专讬讜转 谞诪讬 诪讗讬住讜专讗 诪讬讬专讬] 讜讗驻砖专 讚专讘讬 讞讬讬讗 讚讛讜讬 诪讗专抓 讬砖专讗诇 诇注谞讜转谞讜转谉 转诇讛 讛讙讚讜诇讛 讘专讬砖 讙诇讜转讗 讚讘讘讘诇 讜讗诪专 讗谞谉 讻讬讬驻讬谞谉 诇讛讜 讜讻谉 专讘讬 讻讚转谞讬讗 诪砖诪转 专讘讬 讘讟诇讛 注谞讜讛 讜诇注谞讬谉 讛诇讻讛 讗讬谉 谞"诪 讚讛诇讻转讗 诇诪砖讬讞讗 [讜诇讻讱 诇讗 讞砖 诇讛砖讬讘 砖诇讗 讻讛诇讻讛 诪砖讜诐 注谞讜转谞讜转讜] 讜讗讘讬讬 讚讘讘讘诇 转诇讛 讛讙讚讜诇讛 讘谞砖讬讗 砖讘讗专抓 讬砖专讗诇 讜讗诪专 讗谞谉 讻讬讬驻讬谞谉 诇讛讜: 
讘住讛"讚 讜谞砖讬讗 砖讘讗"讬 诪谞拽讬讘讜转. 讗驻砖专 讝讛讜 讚拽讚讜拽 讜诪讞讜拽拽 诪讘讬谉 专讙诇讬讜 诇砖讜谉 讜讘砖诇讬转讛 讛讬讜爪讗转 诪讘讬谉 专讙诇讬讛 讚讘讗讬砖 诇讗 砖讬讬讱 诇砖讜谉 讝讛. 砖讘讟讱 讜诪砖注谞转讱 讛诪讛 讬谞讞诪讜谞讬 讘讙诇讜转 讚诪"诪 诇讗 讬住讜专 砖讘讟 讜诪讞讜拽拽 讘诪砖注谞讜转诐 诪讝专注 讬讛讜讚讛 讜讚讜讚: 
讘驻专拽 讙讬讚 讛谞砖讛 (讞讜诇讬谉 讚祝 爪"讘 注"讗) 讻讬 砖专讬转 注诐 讗诇讛讬诐 讜注诐 讗谞砖讬诐 讗诇讜 专讗砖讬 讙诇讬讜转 讜谞砖讬讗 砖讘讗"讬 驻讬专砖"讬 谞砖讬讗 砖讘讗"讬 拽专讬 讗诇讛讬诐 诇砖讜谉 诪讜诪讞讛 讻讜': 


讘转讜住' 讘讚"讛 专讘讛 讘专 讞谞讛 讻讜'   讻诇 讘专 讞谞讛 讻讜'.   讜诇诪讛 讬讻谞讛 砖诐 讗讘讬讜 诇住讬讻住讗. 讗讘诇 讗讬 讞谞讛 砖诪讜 诇讬讻讗 拽驻讬讚讗 注诇 砖拽讜专讬谉 讘谉 讘谞讜 讘谞讜 讻诪讜 砖讗诪专讜 专讘讜转讬谞讜 讝"诇 讗讬谉 讗讚诐 谞诪谞注 诪诇拽专讜转 讻讜' 讜讬砖 诪驻专砖讬诐 砖讛讬转讛 诇驻谞讬 讛转讜住驻讜转 砖诐 讘注讜讘讚讜转 专讘讛 讘专 讞谞讛 [讜讛砖转讗 诇转讜住' 谞讬讞讗 砖驻讬专 讟驻讬 讚拽专讬 诇专讘讛 注爪诪讜 讚讛讜讗 讘专 讞谞讛 住讬讻住讗] 讜诇讗 讛讘讬谞讜转讬 讚讗"讻 讛讜"诇 诇住转讜专 [讛讬砖 诪驻专砖讬诐] 诪讻诇 专讘讛 讘专 讞谞讛 砖诪讜讝讻专 砖诐 讻讬讜谉 砖砖诐 讛注爪诐 砖诇 讛讗讘 讛讬讛 讘专 讞谞讛 讗"讻 诪讛 诇砖讜谉 专讘讛 讘专 讞谞讛 讗诇讗 讜讚讗讬 讙讜专住讬谉 专讘讛 讘专 讘专 讞谞讛: 


讘转讜住' 讘讚"讛 谞拽讬讟谞讗 讻讜'   驻讬' 讻讜'.   砖诇讗 谞驻专砖 谞讟讬诇转 专砖讜转 讛讬讛 诪专讘讬 砖讛讬讛 谞砖讬讗 专拽 讘讗诪爪注讜转 讗诇讜 讛诪住专住专讜转 讚讛讬讬谞讜 专' 谞转谉 专砖讜转 诇专讘讬 讞讬讬讗 诇住诪讜讱 (诇专讘 讛讜谞讗) [诇专讘讛 讘专 专讘 讛讜谞讗] 讜专讘讬 讞讬讬讗 谞转谉 讛专砖讜转 诇专讘 讻讜' [专"诇 讗讜转讜 讛专砖讜转 砖讛讬讛 诇专讘讬 讞讬讬讗 诪专讘讬 诇讛住诪讬讱 专讘讛 讘专 专讘 讛讜谞讗 谞转谉 讗讜转讜 讛专砖讜转 诇专讘 讜讻谉 专讘 诇专讘 讛讜谞讗 讜谞诪爪讗 砖讻诇 谞讟讬诇转 讛专砖讜转 讛讬讛 讛讻诇 诪专讘讬 诇讛住诪讬讱 诇专讘讛 讘专 专讘 讛讜谞讗. 讜诇驻讬"讝 讛讬讛 爪专讬讱 诇讜诪专 讚专讘讛 讘专 专讘 讛讜谞讗 讛讬讛 讘讬诪讬 专讘讬 讜讝讛 砖讻转讘讜 讛转讜住' 讘住讜祝 讛讚讬讘讜专 讗讘诇 讗讬谉 住讘专讗 诇讜诪专 讚专讘讛 讘专 专"讛 讛讬讛 讘讬诪讬 专讘讬]: 
注讬讬谉 注讜讘讚讗 讚讬专讜砖诇诪讬 讚专讘讬 讗讘讛讜 讬转讬讘 讜讚讗讬谉 讘拽住专讬谉 讛讜讘讗 讘住驻专 讘"讞 住讬诪谉 讚': 
讜讬砖 诇讻讜讬谉 注"讝 诪讚讜注 讗转讛 讬讜砖讘 诇讘讚讱 讻讜' 讻讬 讬讘讗 讗诇讬 讛注诐 讻讜' 讜拽"诇. 讜讗诪专 讬讘讗 诇砖讜谉 讛讜讜讛 讻诪讜 讻讻讛 讬注砖讛 讗讬讜讘 讻讜' 专讙讬诇 诇注砖讜转. 注"驻 讛转讜住' 讚注爪讛 讟讜讘讛 讗驻讬诇讜 诇诪讜诪讞讛 [砖诇讗 讬讚讜谉 讬讞讬讚讬] 讜专"谞 专讙讬诇 讛讬讛 讘讚讬谞讬谉 讻讜' [诇讝讛 讗诪专 讻讬 讬讘讗 讻讜' 诇砖讜谉 讛讜讜讛 砖专讙讬诇 讛讜讗 讘讚讬谞讬谉] 讜拽"诇:





专砖"砖

转讚"讛 讻讙讜谉. 讜讛讗 讚讗诪专 讻讙讜谉 讗谞讗 讻讜'. 讻爪"诇:





讘谉 讬讛讜讬讚注

"诇止讗 讬指住讜旨专 砖讈值讘侄讟 诪执讬讛讜旨讚指讛", 讗值诇旨讜旨 专指讗砖讈值讬 讙旨指诇只讬旨讜止转 砖讈侄讘旨职讘指讘侄诇, 砖讈侄专讜止讚执讬谉 讗侄转 讬执砖讉职专指讗值诇 讘旨址砖旨讈值讘侄讟 (讘专讗砖讬转 诪讟, 讬). 谞专讗讛 诇讬 讘住"讚 诪讛 砖讗诪专 讛砖诐 讬转讘专讱 诇讚讜讚 讛诪诇讱 注"讛 (讚讘专讬 讛讬诪讬诐 讗' 讬讝, 讞) 讜职注指砖执讉讬转执讬 诇职讱指 砖值讈诐 讻职旨砖值讈诐 讛址讙职旨讚讜止诇执讬诐 讗植砖侄讈专 讘指旨讗指专侄抓, 讛讬讬谞讜 砖值讈诐 专讗砖讬 转讬讘讜转 '砖讈值讘侄讟 诪职讞讜止拽值拽' 讬讛讬讜 讻职旨砖值讈诐 讛址讙职旨讚讜止诇执讬诐 讗植砖侄讈专 讘指旨讗指专侄抓 专爪讜谞讜 诇讜诪专 讘住讜讙 砖专讬诐 讜住讙谞讬诐 讜讻砖讛讬讛 讘讬转 讛诪拽讚砖 拽讬讬诐 讛讬讛 讘诪拽讜诐 砖谞讬 砖专专讜转 讗诇讜 砖诇 砖讘讟 讜诪讞讜拽拽 砖专专转 诪诇讻讜转.
讜讘讝讛 讬讜讘谉 诪讛 砖讗诪专 讚讜讚 讛诪诇讱 注"讛 (转讛诇讬诐 讻讝, 讚) 讗址讞址转 砖指讈讗址诇职转执旨讬 诪值讗值转 讛殖' 讗讜止转指讛旨 讗植讘址拽值旨砖讈 讻诇讜诪专 诪讬谉 砖专专讛 讗址讞址转 砖指讈讗址诇职转执旨讬 诪值讗值转 讛殖' 砖讛讬讗 砖专专转 诪诇讻讜转 讜诇讗 砖转讬 砖专专讜转 砖诇 砖讘讟 讜诪讞讜拽拽 讬注谉 讻讬 讗讜止转指讛旨 讗植讘址拽值旨砖讈, 讗讜止转指讛旨 '讗讜转 讛"讗' 砖讛讬讗 讘讞讬谞转讬 讜砖诐 讛讬讗 砖专专转 讛诪诇讻讜转 砖讛讜讗 住讜讚 讛"讗 讗讞专讜谞讛 砖讘砖诐.
讜讛讗 讚转诇讛 讛讻转讜讘 专指讗砖讈值讬 讙旨指诇只讬旨讜止转 砖讈侄讘旨职讘指讘侄诇 讘旨职砖讈值讘侄讟 谞专讗讛 诇讬 讘住"讚 专诪讝 讙讚讜诇 专诪讝 讘讝讛 注诇 诪拽专讛 讗砖专 拽专讛 诇专讗砖讬 讙诇讬讜转 讛讛诐 砖讘讬诪讬 诪诇讱 讗讞讚 诪诪诇讻讬 驻专住 [诪诇讱 驻专住 拽讜讝专讜讬 讛砖谞讬 讛谞拽专讗 讻讜住专讜 驻专讜讜讬讝] 注诇讛 讘诇讘讜 诇讛讻专讬转 讗转 讝专注 讚讜讚 讛诪诇讱 注"讛 讜讬转驻砖诐 讜讬讛专讙诐 讜讬讗住讜专 讗转 拽专讜讘讬讛诐 讗砖专 诇拽讞讜 讝专注 讘讬转 讚讜讚 诪讘谞讜转诐 讜讘讞诪诇转 讛' 注诇 讝专注 讘讬转 讚讜讚 谞讜转专讛 讻诇讛 砖讛讬转讛 谞砖讜讗讛 诇讗讞讚 诪讝专注 讘讬转 讚讜讚 讜谞讛专讙 讘注诇讛 讘讬诪讬 讻诇讜诇转讛 讗讞专 讛讬讜转 诇讛 讛专讬讜谉 诪诪谞讜 讜讗讜转讜 讛诪诇讱 讛专砖注 谞转谉 讚注转讜 诇讞驻砖 讙诐 讗讞专 讝讛 讗讜诇讬 讬砖 讗砖讛 诪注讜讘专转 诪讛诐 讻讚讬 诇讛讻专讬转 讛讻诇!
讜讬讞诇讜诐 讛诪诇讱 讛谞讝讻专 讜讛谞讛 注讜诪讚 讘讙讬谞转 讘讬转谉 讜讘讜 讻诇 注抓 谞讞诪讚 诇诪专讗讛 讜讟讜讘 诇诪讗讻诇 讜讛讜讗 讘讞诪转 拽谞讗转讜 诇拽讞 拽专讚讜诪讜 讜讻专转 讻诇 讗诇谞讜转 砖讘讜 讜讬砖讘 诇讞拽讜专 注讜讚 讗诐 谞讜转专 砖讜专砖 讗讞讚 讻讚讬 诇注拽专讜 讜讬诪爪讗 砖讜专砖 讗讞讚 讜讘讜 讬讜爪讗 注谞祝 讗讞讚 注讜诪讚 讻砖讘讟 拽讟谉 谞讟讜注 讘讙谉 讜讬专诐 讛讙专讝谉 诇砖讞转讜 讜讛谞讛 讝拽谉 讗讞讚 诇注讜诪转讜 注讜诪讚 讜职讛讜旨讗 讗址讚职诪讜止谞执讬 注执诐 讬职驻值讛 注值讬谞址讬执诐 讜职讟讜止讘 专止讗执讬 (砖诪讜讗诇 讗' 讟讝, 讬讘) 讜讬讙注专 讛讝拽谉 讘诪诇讱 讙注专讛 讙讚讜诇讛 讜诪专讛 讜讬讞讟讜祝 讛讙专讝谉 诪讬讚讜 讜讬转拽注讛讜 讘诪爪讞讜 讜讬砖驻讜讱 讚诪讜 注诇 驻谞讬讜 讜讝拽谞讜 讜转拽专讘 谞驻砖讜 诇诪讜转 讜讬驻讜诇 注诇 驻谞讬讜 讗专爪讛 讜讬讘讱 讜讬转讞谞谉 诇讜: 讘讬 讗讚讜谞讬! 诪讛 注砖讬转讬 讜诪讛 注讜谞讬? 讜讬讗诪专 诇讜: 讻讬 讘讗转 诇讙谞讬 诇讛砖讞讬转, 讜诇讗 讚讬讬讱 砖讻专转讛 讛讗讬诇谞讜转 讛讙讚讜诇讬诐 讛谞讜砖讗讬诐 驻讬专讜转 讗诇讗 讘讗转 诇注讜诇诇 讗讞专讬讱 诇注拽讜专 讙诐 砖讜专砖 讜注谞祝 讛拽讟谉 讛讝讛 讛注讜诪讚 讻砖讘讟 谞讟讜注 讘讙谉!
讜讬讘讱 讛诪诇讱 讘讻讬 讙讚讜诇 讜讬驻讜诇 注诇 专讙诇讬 讛讝拽谉 讜讬转讞谞谉 诇讜 讜讬讗诪专: 讘讬 讗讚讜谞讬! 讛住讻诇转讬 注砖讛 讜注转讛 谞讞诪转讬 讜转讬拽专 谞驻砖讬 讘注讬谞讬讱 讜讗诇 转诪讬转谞讬 讜讗谞讬 注专讘转讬 注诇讬 讘讗诪转 诇讛砖拽讜转 讗转 讛注谞祝 讛讝讛 诪讬诐 诇注转讬诐 诪讝讜诪谞讬诐 讜诇驻拽讜讚 讗讜转讜 诇专讙注讬诐 讜诇砖诪专讜 讬诪讬诐 讜诇讬诇讜转 注讚讬 注砖讜转讜 讻讗专讝 讗讚讬专 讜讗讟注 诪谞爪专讬讜 讻诇 讛讙谉 讛讝讛 砖诇讱 注讚 砖讜讘讜 讻讗砖专 讛讬讛.
讜讬拽抓 讛诪诇讱 诪砖谞转讜 讜讬诪爪讗 讚诪讜 爪祝 讘诪砖讻讘讜 讜讬爪专 诇讜 讜转转驻注诐 专讜讞讜 讜讬拽专讗 诇讻诇 讞讻诪讬讜 讜讗砖驻讬讜 讜讗讬谉 驻讜转专 诇讜! 讜讬注谉 讗讞讚 诪讞讻诪讬讜 讚讘专 讝讛 诇讗 讬讙讬讚讜 讗诇讗 讞讻诪讬 讛讬讛讜讚讬诐 讻讗砖专 讛讙讬讚讜 诇驻专注讛 讜诇谞讘讜讻讚谞爪专 讜讻讘专 讗住专转 讻诇 讛讙讚讜诇讬诐 砖诇讞 讜讛讘讬讗 讗讞讚 诪讙讚讜诇讬 讞讻诪讬讛诐 讜讬驻转专 诇讱.
讜讬讟讘 讛讚讘专 讘注讬谞讬讜 讜讬爪讜 诇讛讘讬讗 诇讜 讗讞讚 诪谉 讛讗住讜专讬诐 诇注诪讜讚 诇驻谞讬讜 诇驻转讜专 诇讜 讞诇讜诪讜 讜讬讘讗讜 注讘讚讬 讛诪诇讱 讗诇 讛诪讗住专 讜讬讙讬讚讜 诇讛诐 讚讘专 讛诪诇讱 讜讬注谉 讛讝拽谉 讜讬讗诪专 讗谞讬 讗讘讗 讜讗讙讬讚 诇诪诇讱 砖讗诇转讜 讜讗讜转讜 讝拽谉 讛讬讛 讗讘讬讛 砖诇 讗讜转讛 讛讻诇讛 砖讛讬转讛 诪注讜讘专转 诪讗讞讚 诪讝专注 讘讬转 讚讜讚 讜讛讜讗 讻讘专 谞讙诇讛 诇讜 讘讞诇讜诐 讗转 讞诇讜诐 讛诪诇讱 讜讗转 驻转专讜谞讜, 讜专爪讜 砖讬讞诇讬祝 砖诪诇讜转讬讜 讛诪讟讜谞驻讬诐 诪谉 讛诪讗住专 砖讛讬讜 砖讜驻讻讬诐 注诇 讛讗住讜专讬诐 讻诇 讬讜诐 诪讬诐 诪讟讜谞驻讬诐 讜诪讝讜讛诪讬诐 讜讬砖讘注 砖诇讗 讬讞诇讬祝 讜讬讘讗 诇驻谞讬 讛诪诇讱 讘讘讙讚讬诐 讛爪讜讗讬诐 讜讬讗诪专 诇讜 讛诪诇讱: 讞诇讜诐 讞诇诪转讬 讜驻讜转专 讗讬谉 讗讜转讜! 讛转讚注 讗转讛 诇驻转讜专 讗讜转讜?
讜讬讗诪专 诇讜 讛讝拽谉: 讗谞讬 讗讙讬讚 诇讱 讛讞诇讜诐 拽讜讚诐 砖转住驻专讛讜 诇讬 讻讱 讜讻讱 专讗讬转 讜讝讛 驻转专讜谞讜 讛讙谉 讗砖专 专讗讬转 讛讜讗 诪砖驻讞转 讝专注 讚讜讚 讛诪诇讱 注"讛 讜讛讗讬诇谞讜转 讗砖专 讻专转转 讛诐 讝专注讜 讙讚讜诇讬诐 讜拽讟谞讬诐 讗砖专 讛专讙转 砖讻讜诇诐 讛讬讜 讞讻诪讬诐 讜诪讘讬谞讬 诪讚注 讜讗砖专 专讗讬转 砖谞砖讗专 砖讜专砖 注谞祝 讗讞讚 讻砖讘讟 拽讟谉 注讜诪讚 讛讜讗 砖谞砖讗专讛 讗砖讛 诪注讜讘专转 诪讝专注 讘讬转 讚讜讚 讜注讚讬讬谉 讛注讜讘专 讘讘讟谞讛 讜讗转讛 讛讬讬转 诪讘拽砖 诇讞拽讜专 讜诇讚专讜砖 讗讜诇讬 讬砖 讗讬讝讛 注讜讘专 诪讛诐 讻讚讬 砖讙诐 讝讛 转讻专讬转 讜转砖讞讬转 讜讛讝拽谉 讗砖专 谞专讗讛 诇谞讙讚讬讱 讛讜讗 讚讜讚 诪诇讱 讬砖专讗诇 讜讗转讛 注专讘转 讜谞砖讘注转 砖转砖讙讬讞 注诇 讛注谞祝 讛讬讗 讛注讜讘专 讗砖专 谞砖讗专 注讚 讗砖专 讬讙讚诇 讜讬专讘讛 诪诪谞讜 讝专注 讚讜讚 讛诪诇讱 注"讛.
讜讬注谉 讛诪诇讱: 讟讜讘 驻转专转! 讗讱 讛讙讚 谞讗 诇讬 讗诐 谞诪爪讗 讗砖讛 诪注讜讘专转 诪讛诐 讜讗砖讬诪讛 注讬谞讬 注诇讬讛 讻讗砖专 谞砖讘注转讬. 讜讬讗诪专: 讬砖 讗砖讛, 讛讬讗 讘转讬 砖讛讬转讛 谞砖讜讗讛 诇讘讞讜专 讗讞讚 诪讝专注 讚讜讚 讜讗转讛 讛专讙转 讗讜转讜 讜讗讬谞讬 讬讜讚注 讗诐 谞转注讘专讛 诪诪谞讜 讗讜 诇讗讜 讗诇讱 诇讘讬转讬 讜讗砖讗诇. 讜讬讗诪专 诇讜: 诇讱 讜砖讗诇 讜讛砖讘谞讬 讚讘专 讛谞讛 驻转讞转讬讱 讛讬讜诐 讗转讛 讜讻诇 讛诪讜讻诇讗讬诐 注诪讱 讜诪注转讛 讗讟讬讘 注诪讻诐. 讜讬诇讱 讛讝拽谉 诇讘讬转讜 讜讬专讗 讻讬 讘转讜 诪注讜讘专转 诪谉 讛讘讞讜专 讝专注 讚讜讚 讛诪诇讱 注"讛 讜讬讙讚 诇诪诇讱 讜讬砖诪讞 诪讗讚 讜讬爪讜 诇驻谞讜转 诇讛 诇砖讻讛 讘讞爪专 讘讬转 讛诪诇讱 讜转砖讘 砖诐 注诐 讗讘讬讛 讜拽专讜讘讬讛 讘讻讘讜讚 讙讚讜诇 讜讬爪讜 诇转转 诇讛诐 诪讘讬转 讛诪诇讱 讗讻讬诇讛 讜砖转讬讛 讜诪诇讘讜砖 讻讬讚 讛诪诇讱.
讜讬诪诇讗讜 讬诪讬讛 诇诇讚转 讜转诇讚 讘谉 讜转拽专讗 砖诪讜 讘讜住转谞讗讬 注诇 砖诐 讛讙谉 砖谞拽专讗 讘诇砖讜谞诐 '讘住转讗谉' 讜转讛讬 砖诪讞讛 讙讚讜诇讛 诇讬砖专讗诇 讜讬讙讚诇 讘讜住转谞讗讬 讜讬诇讱 讛诇讜讱 讜讙讚讜诇 讘诪讚注 讜讞讻诪讛 讜转讘讜谞讛 驻诇讗讬 驻诇讗讜转! 讜讬拽专讗 诇讜 讛诪诇讱 讜讬注诪讜讚 诇驻谞讬讜 讜讬砖讗 讞谉 讘注讬谞讬讜 诪讗讚 讜讬注诪讜讚 讻诇 讛讬讜诐 注诇 专讙诇讬讜 讜诇讗 谞注谞注 专讗砖讜 讜诇讗 讛住讬注 专讙诇讬讜 讜转讘讗 讝讘讜讘 讜转注诪讜讚 注诇 专拽转讜 讜转谞砖讻讛讜 讜诇讗 谞砖讗 讬讚讜 诇讛讘专讬讞讜 讜讬讟讬祝 讛讚诐 注诇 驻谞讬讜. 讜讬讗诪专 诇讜 讛诪诇讱: 诪讛 讛讚诐 讛讝讛? 讜讗诪专 讛诇讗 转专讗讛 讗讚讜谞讬 讛诪诇讱 讜讬专讗 讗转 讛讝讘讜讘 讗讜讻诇转 讘专拽转讜. 讜讬讗诪专 诇讜: 诇诪讛 诇讗 讛讘专讞转讬讛 诪注诇 驻谞讬讱? 讜讬讗诪专 诪讜住专 讝讛 讬专砖谞讜 诪讗讘讜转讬谞讜 砖诇讗 诇砖讞讜拽 讜诇讗 谞专讬诐 讬讚 诇驻谞讬 讛诪诇讱! 讜讬讟讘 讛讚讘专 讘注讬谞讬 讛诪诇讱 讜讬爪讜 诇讛专讻讬讘讜 讘诪专讻讘转 讛诪砖谞讛 讜拽专讗讜 诇驻谞讬讜 讻讻讛 讬注砖讛 诇讗讬砖 专讗砖 讙诇讬讜转 讬砖专讗诇! 讜讛讜讗 讛讬讛 专讗砖 讙讜诇讛 讜诪讘谞讬讜 谞转驻砖讟讜 讗讞专 讻讱 讜注诪讚讜 专讗砖讬 讙诇讬讜转 讜讛讬讜 注讜砖讬诐 爪讜专转 讝讘讜讘 讘讞讜转诐 砖诇讛诐 诇讝讻专讜谉 讗讜转讜 讛讝讘讜讘 讗砖专 讘注讘讜专讜 谞砖讗 讗讘讬讛诐 专讘讬 讘讜住转谞讗讬 讞谉 讘注讬谞讬 讛诪诇讱 注讚 讻讗谉 讛诪注砖讛 讗砖专 讛讜讘讗讛 讘住驻专 讛讚讜专讜转 注讬讬谉 砖诐 [专讘讬 讘讜住转谞讗讬 讘谉 讞谞讬谞讗讬 (618鈥�0) 讛讬讛 专讗砖 讛讙讜诇讛 讘讘讘诇 讜诇驻讬 诪拽讜专讜转 诪住讜讬诪讬诐 讗祝 砖讬诪砖 讻讙讗讜谉 讬砖讬讘转 驻讜诪讘讚讬转讗].
讜讗诪专转讬 讗讬谉 诇讱 讚讘专 砖讗讬谉 诇讜 专诪讝 讘转讜专讛 讻讬 专讗砖讬 转讬讘讜转 讜职讛址诪侄旨诇侄讱职 讚指旨讜执讚 讝指拽值谉 讘指旨讗 讘址旨讬指旨诪执讬诐 讜址讬职讻址住只旨讛讜旨 讘址旨讘职旨讙指讚执讬诐 (诪诇讻讬诐 讗' 讗, 讗) '讝讘讜讘' 诇专诪讜讝 注诇 谞砖讬讗讜转 讝专注讜 讘讗讞专讬转 讛讬诪讬诐 诪讻讞 讛讝讘讜讘 讛谞讝讻专.
谞诪爪讗 讝专注讜 砖诇 讚讜讚 讛诪诇讱 注"讛 谞转拽讬讬诐 讘注讜诇诐 讗讞专 讝诪谉 砖谞转诪注讟讜 讜注诪讚讜 专拽 注诇 注谞祝 讗讞讚 砖讛讜讗 讚讜讙诪转 砖讘讟 讗讞讚 砖专讗讛 讛诪诇讱 谞砖讗专 注讜诪讚 讘转讜讱 讛讙谉 讜讛砖讘讟 讛讝讛 讛讜讗 讛讬讛 专讘讬 讘讜住转谞讗讬 砖讛讬讛 讗讜转讜 讝诪谉 注讜讚谞讜 注讜讘专 讘讘讟谉 讗诪讜 砖讛诪诇讱 谞转谉 注讬谞讬讜 讘讜 诇讛讻专讬转讜 讜诇讗 注诇转讛 讘讬讚讜 讻讬 砖诪专讜 讚讜讚 讛诪诇讱 注"讛 讗讘讬讜 讜注诇 讝讛 谞转谞讘讗 讬注拽讘 讗讘讬谞讜 注"讛 讜讗诪专 '诇止讗 讬指住讜旨专 砖讈值讘侄讟 诪执讬讛讜旨讚指讛' 讚讗驻讬诇讜 讘讝诪谉 砖诇讗 讬砖讗专 讘讝专注 讘讬转 讚讜讚 讚讗转讬 诪讬讛讜讚讛 专拽 砖讘讟 讗讞讚 讘诇讘讚, 讙诐 讻谉 诇讗 讬住讜专 砖讘讟 讝讛 砖诇讗 讬讜讻诇讜 诇讛讻专讬转讜 讗诇讗 诪谉 讛砖讘讟 讛讝讛 讬注诪讚讜 讻诇 讝专注 讘讬转 讚讜讚 讛讘讗讬诐 讗讞专讬讜 讜转砖讜讘 注讟专讛 注诇 专讗砖讬 讙诇讬讜转 诇讬讜砖谞讛 讻讬 诪诪谞讜 讬注诪讚讜 讻诇 专讗砖讬 讙诇讬讜转 讗讞专 讻讱 讜诇讻讱 专诪讝讜 专讘讜转讬谞讜 讝"诇 驻住讜拽 讝讛 讚'诇止讗 讬指住讜旨专 砖讈值讘侄讟 诪执讬讛讜旨讚指讛' 注诇 专指讗砖讈值讬 讙旨指诇只讬旨讜止转 砖讈侄讘旨职讘指讘侄诇 讻讬 诇讛诐 拽专讛 讛诪拽专讛 讛讝讛. 讜讗诐 转讞讘专 转讬讘转 诇止讗 注诐 转讬讘转 讬指住讜旨专 讬讛讬讛 爪讬专讜祝 '诇讗讬住讜专' 诇砖讜谉 诪讗住专 讻讬 诇讗讜转讜 讛讝拽谉 砖讛讬讛 讗住讜专 讘讘讬转 讛讗住专讬诐 谞讙诇讛 讛讚讘专 讛讝讛 讜注诇 讬讚讜 谞注砖讛 讛谞诐 砖诇 讛讛爪诇讛.
讜注讜讚 谞专讗讛 诇讬 讘住"讚 讗讜诪专诐 '诇止讗 讬指住讜旨专 砖讈值讘侄讟 诪执讬讛讜旨讚指讛' 讗值诇旨讜旨 专指讗砖讈值讬 讙旨指诇只讬旨讜止转 砖讈侄讘旨职讘指讘侄诇 讚讻转讘讜 讛转讜住驻讜转 诪谉 讛讬专讜砖诇诪讬 讚专讗砖讬 讙讜诇讛 讛讬讜 诪讝讻专讬诐 砖诇 讝专注 讚讜讚 讛诪诇讱 注"讛 讗讘诇 讛谞砖讬讗讬诐 砖讘讗专抓 讬砖专讗诇 讛讬讜 诪谉 讛谞拽讘讜转 讜讻谉 诪驻讜专砖 讘转诇诪讜讚 讘讘诇讬 (讛讜专讬讜转 讬讗:) 讚讗诪专 专讘讬谞讜 讛拽讚讜砖 注诇 专讘 讛讜谞讗 '专讗砖 讙讜诇讛 砖讘讘讘诇' 讗讬 讗转讬 诇讛讻讗 诪讜转讬讘谞讗 诇注讬诇 诪谞讗讬 讚讗讬讛讜 诪讚讻专讬讬讗 讜讗谞讗 诪谞讜拽讘讬讬讗.
讜讘讝讛 诪讜讘谉 讛讟注诐 讚拽专讬 诇专讗砖 讙讜诇讛 砖讘讟 诪驻谞讬 砖讛讜讗 讘讗 诪爪讚 讛讝讻专 讛专诪讜讝 讘讗讜转 讜讗"讜 讚讬讚讜注 讻诇 讛讝讻专讬诐 砖讘讬砖专讗诇 专诪讜讝讬诐 讘讗讜转 讜讗"讜 讚砖诪讗 拽讚讬砖讗 讜讛谞拽讘讜转 专诪讜讝讬诐 讘讗讜转 讛"讗 讚砖诪讗 拽讚讬砖讗.
讜讬讚讜注 讻讬 讬讛讜讚讛 谞拽专讗 注诇 砖诪讜 砖诇 讛拽讚讜砖 讘专讜讱 讛讜讗 讻诪讜 砖讗诪专讜 专讘讜转讬谞讜 讝"诇 讘讙诪专讗 (住讜讟讛 讬:) 讬讛讜讚讛 砖拽讚砖 砖诐 砖诪讬诐 讘驻专讛住讬讗 讝讻讛 讜谞拽专讗 讻讜诇讜 注诇 砖诪讜 砖诇 讛拽讚讜砖 讘专讜讱 讛讜讗, 砖讘砖诪讜 讬砖 讗讜转讬讜转 砖诐 讛讜讬志讛 讜谞诪爪讗 讛讝讻专讬诐 砖诇 讝专注 讚讜讚 讛诪诇讱 注"讛 专诪讜讝讬诐 讘讗讜转 讜讗"讜 砖诇 讬讛讜讚讛 砖讛讜讗 讝拽讜祝 讜注讜诪讚 讻砖讘讟 讜爪讜专转讜 讻诪讜 讛砖讘讟 讻谞讜讚注.
讗讘诇 谞砖讬讗讬诐 砖讘讗专抓 讬砖专讗诇 讚讗转讜 诪谞拽讘讜转 砖诇 讝专注 讚讜讚 专诪讜讝讬诐 讘讗讜转 讗讞专讜谉 砖诇 讬讛讜讚讛 砖讛讜讗 讗讜转 讛"讗. 讜诇讝讛 讗诪专 '诇止讗 讬指住讜旨专 砖讈值讘侄讟 诪执讬讛讜旨讚指讛' 讗值诇旨讜旨 专指讗砖讈值讬 讙旨指诇只讬旨讜止转 砖讈侄讘旨职讘指讘侄诇 砖讛讜讗 讗讜转 讜讗"讜 砖讘砖诐 讬讛讜讚讛 砖讛讜讗 讗讜转 讛讝讻专讬诐 '讜旨诪职讞止拽值拽 诪执讘旨值讬谉 专址讙职诇指讬讜' 讗诇讜 谞砖讬讗讬诐 砖讘讗专抓 讬砖专讗诇 砖讛诐 专诪讜讝讬诐 讘讗讜转 讛"讗 砖讘砖诐 讬讛讜讚讛 砖讛讬讗 讗讜转 讛住讜祝 砖诇 砖诪讜 讜专讙诇 专爪讜谞讜 诇讜诪专 住讜祝 讜注讜讚 拽讗诪专 '诪执讘旨值讬谉 专址讙职诇指讬讜' 砖讬爪讗讜 诪谉 谞砖讬诐 讛谞拽讘讜转 砖诇 讬讛讜讚讛 讻讬 讛讗砖讛 谞拽专讗转 专讙诇 讻诪讜 砖讗诪专讜 讘讝讜讛专 (讝讛专 讞诇拽 讗' 拽讬讘:) 专址讙职诇值讬 讞植住执讬讚指讬讜 讬执砖职讈诪止专 (砖诪讜讗诇 讗' 讘, 讟) 讚讗 讗转转讗.



"讜旨诪职讞止拽值拽 诪执讘旨值讬谉 专址讙职诇指讬讜", 讗值诇旨讜旨 讘旨职谞值讬 讘旨指谞指讬讜 砖讈侄诇 讛执诇旨值诇, 砖讈侄诪旨职诇址诪旨职讚执讬谉 转旨讜止专指讛 讘旨指专址讘旨执讬诐 (讘专讗砖讬转 诪讟, 讬). 拽砖讗 讛讜讛 诇讬讛 诇诪讬诪专 '讗诇讜 讛诇诇 讜讘谞讬讜' 讜诇诪讛 转诇讛 讚讘专 讝讛 讘讘谞讬 讘谞讬讜 砖诇 讛诇诇? 讜谞专讗讛 诇讬 讻讜谞转 讛诪讗诪专 讛讝讛 注诇 专讘讬谞讜 讛拽讚讜砖 砖讛讬讛 '诪执讘旨职谞值讬 讘旨指谞指讬讜' 砖讈侄诇 讛执诇旨值诇 砖讛讜讗 诇讜诪讚 转讜专讛 讘专讘讬诐 讟驻讬 诪砖讗专 谞砖讬讗讬诐 讗讘讜转讬讜 讜讗讘讜转 讗讘讜转讬讜 讻讬 讘谞讬 讬砖讬讘转讜 讛讬讜 专讘讬诐 讬讜转专 诪讘谞讬 讬砖讬讘讛 砖诇 讛诇诇 讛讝拽谉 讙诐 讻谉 讜讛讜讗 讗砖专 住讬讚专 讛诪砖谞讬讜转 砖讛讗讬专讛 注讬谞讬讛诐 砖诇 讻诇 讬砖专讗诇 砖讘讝讛 谞注砖讜 讻诇 讬砖专讗诇 转诇诪讬讚讬讜 讜注诇讬讜 谞讗诪专 诪讬诪讜转 诪砖讛 讜注讚 专讘讬 诇讗 诪爪讬谞讜 转讜专讛 讜讙讚讜诇讛 讘诪拽讜诐 讗讞讚 (讙讬讟讬谉 谞讟.).
讜讗讜诪专讜 '讘旨指专址讘旨执讬诐' 讬砖 诇讛拽砖讜转 讛讜讛 诇讬讛 诇诪讬诪专 '诪诇诪讚讬谉 转讜专讛 讘讬砖专讗诇' 讜诪讗讬 讘旨指专址讘旨执讬诐? 讜谞专讗讛 诇讬 讘住"讚 讚讗诪专讜 讘讙诪专讗 (讻转讜讘讜转 注讛.) '讞讚 诪谞讬讬讛讜' 讚讘谞讬 讗专抓 讬砖专讗诇 '讻转专讬 诪讬谞谉' 讗谞谉 讘谞讬 讘讘诇, 谞诪爪讗 讻诇 讬讞讬讚 诪讞讻诪讬 讗专抓 讬砖专讗诇 谞讞砖讘 讻砖谞讬诐 砖谞拽专讬诐 讘砖诐 专讘讬诐 讻诪讜 砖讗诪专讜 专讘讜转讬谞讜 讝"诇 诪讬注讜讟 专讘讬诐 砖谞讬诐. 讜诇讝讛 讗诪专 诇诪讚讜 转讜专讛 '讘旨指专址讘旨执讬诐' 讻诇讜诪专 讘讗专抓 讬砖专讗诇 讗砖专 讻诇 讬讞讬讚 谞讞砖讘 专讘讬诐 讜讗讬谉 讚讬谉 讬讞讬讚 讘注谞讬谉 讛砖讙转 讛转讜专讛 谞诪爪讗 砖诐.
讗讜 讬讜讘谉 讘住"讚 讗讜诪专讜 '讘旨指专址讘旨执讬诐' 讻讬 转讬讘转 专址讘旨执讬诐 讘讛驻讜讱 转讛讬讛 转讬讘转 诪值专址讘旨执讬 讚讛诪"诐 转讛讬讛 砖诪讜砖 专爪讜谞讜 诇讜诪专 诪谉 专讘讬 讜讛讬讬谞讜 讗专抓 讬砖专讗诇 砖砖诐 讬砖 转讜讗专 专址讘旨执讬 讜诇讗 专址讘 讻诪讜 砖讗诪专 专讘讬谞讜 讛讗专"讬 讝"诇 讘讘讗讜专 诪讗诪专 (注讘讜讚讛 讝专讛 诇讜.) 讻诇 专讘 诪讘讘诇 讜讻诇 专讘讬 诪讗专抓 讬砖专讗诇.





注专讜讱 诇谞专

讘讙诪专讗 讜讻谉 讗诪专 专' 讞讬讬讗. 拽砖讛 讚拽讞砖讬讘 专讘 谞讞诪谉 拽讜讚诐 专' 讞讬讬讗 讚拽砖讬砖 诪讬谞讬讛 讟讜讘讗 讜诇讻讗讜专讛 讛讬讛 讗驻砖专 诇讜诪专 讚诪讛 讚讗诪专 讜讻谉 讗诪专 专' 讞讬讬讗 讛讜讗 诪讚讘专讬 专讘 谞讞诪谉 讙讜驻讗 砖讛讘讬讗 专讗讬讛 诪专' 讞讬讬讗 讚讗诪专 讙"讻 讛讻讬 讗讘诇 诪讚讘专讬 讛转讜住' 讚讻转讘讜 讚诇讗 讗讚讘专讬 专讘 谞讞诪谉 讗诇讗 讗讚讘专讬 专' 讞讬讬讗 拽讗讬 诪砖诪注 讚诪讬诪专讜转 讞诇讜拽讜转 讛诐. 讜诇讻谉 谞诇注"讚 讚讛讱 专' 讞讬讬讗 讚讛讻讗 讗讬谞讜 专' 讞讬讬讗 讛讙讚讜诇 转诇诪讬讚 专讘讬 讗诇讗 诪讗诪讜专讗讬诐 砖讛讬讜 讘讬诪讬讜 讗讜 讗讞专 专讘 谞讞诪谉 讜讗讜诇讬 讛讜讗 专' 讞讬讬讗 讘专 讗讘讗. 讜讘讝讛 讬转讬讬砖讘 诪讛 砖讛拽砖讛 讛诪讛专"诐 砖讬祝 诇诪讛 诇讗 驻砖讬讟 诪讛 讚诪讘注讬' 诇讬讛 讗诇讬讘讗 讚专' 讞讬讬讗 讗讬 讚诇讗 谞拽讬讟 专砖讜转讗 讚讬谞讬' 讚讬谞讗 讗讬 诇讗 诪讚讘专讬 专' 讞讬讬讗 讙讜驻讗 讚讗诪专 诇拽诪谉 诇专讘讛 讘专 讞谞讗 讝讬诇 砖诇讬诐 讚诪讛讻讗 诇讛转诐 诇讗 诪讛谞讬 专砖讜转讗 讗诇诪讗 讚讚讬谞讗 讚讬谞讗 讚讗讬 讛讚专 讚讬谞讗 诇诪讛 讬砖诇诐 讗讘诇 诇驻"讝 讚讝讛 专' 讞讬讬讗 讗讞专 讛讜讬 诇拽"诪:





诪专讗讬转 讛注讬谉

讜诪讞拽拽 诪讘讬谉 专讙诇讬讜 讗诇讜 讘谞讬 讘谞讬讜 砖诇 讛诇诇 砖诪诇诪讚讬谉 转讜专讛 讘专讘讬诐. 讗驻砖专 诇讜诪专 讚专讱 专诪讝 讘诪"砖 专讘讬谞讜 讛讗专"讬 讝爪"诇 讚讻诇 转"讞 诪讜驻诇讙 讬砖 讘讜 谞讬爪讜抓 诪砖讛 专讘讬谞讜 注"讛 讜讝"砖 讘砖"住 诪砖讛 砖驻讬专 拽讗诪专. 讜讝"砖 讜诪讞拽拽 砖讛讜讗 诪砖讛 专讘讬谞讜 注"讛 讛讜讗 诪讗讬专 讘讘谞讬 讘谞讬讜 砖诇 讛诇诇 砖诪诇诪讚讬谉 转讜专讛 讘专讘讬诐. 注讜讚 讗驻砖专 诇专诪讜讝 讚注"讬 讛转讜专讛 讬讻讜诇 诇拽讬讬诐 讻诇 讛诪爪讜转 讻诪砖讝"诇 讚讻诇 讛注讜住拽 讘转讜专转 注讜诇讛 讜讻讜' 讜讻谉 讗诪专讜 专讝"诇 讚讛注住拽 讘讚讬谉 讛诪爪讜讛 讛讜讗 谞讞砖讘 讻讗诇讜 拽讬讬诪讛 讜讝讛 专诪讝 诪讞拽拽 讘讙讬诪讟专讬讗 专诪"讞 诪讘讬谉 专讙诇讬讜 砖诪诇诪讚讬谉 转讜专讛 讜注讬"讝 谞讞砖讘 讻讗诇讜 拽讬讬诪讜 专诪"讞 诪爪讜转. 注讜讚 讗驻砖专 诇专诪讜讝 讚专讱 讛诇爪讬讬 讜讚专讱 诪讜住专 讻讬 讛注讜砖专 谞诪砖诇 诇专讙诇讬诐 讻诪"砖 讗转 讻诇 讛讬拽讜诐 讗砖专 讘专讙诇讬讛诐 讝讛 诪诪讜谞讜 砖诇 讗讚诐 讜讻讜' 讜讛谉 讘注讜谉 讛注讜砖专 讛讜讗 讘专讙诇讬诐 讜讛讗讚诐 注讜砖讛 讗讜转讜 注讟专讛 诇专讗砖讜 讜诪讙讘讬讛讜 注讚 诇诪注诇讛 讜诪讬 砖讬砖 讘讜 讬专讗转 砖诪讬诐 讜讚讘拽 讘转讜专讛 讗讬谞讜 讞讜砖讘 讘注讜砖专 讻诇诇 讜诪谞讬讞讜 讘诪拽讜诪讜 讘专讙诇讬诐 讜讝讛 讛专诪讝 讜诪讞讜拽拽 讘谞讬 讘谞讬讜 砖诇 讛诇诇 砖诪诇诪讚讬诐 转讜专讛 讘专讘讬诐 讗诇讜 诪谞讬讞讬诐 讛注讜砖专 诪讘讬谉 专讙诇讬讜 讜讗讬谞诐 诪讙讘讬讛讬诐 讗讜转讜 讻讬 讻诇 诇讘诐 讘转讜专讛 讜讘注讘讜讚讛 讛' 讜讛注讜砖专 讬讛讬讛 讘诪拽讜诪讜 讘讬谉 讛专讙诇讬诐: 
注讜讚 讝讗转 讗讚专讜砖 讚谞专讗讛 讚诪讛 砖讗诪专讜 驻"讘 讚讬讜诪讗 诇讗 诪砖讻讞转 爪讜专讘讗 诪专讘谞谉 讚诪讜专讛 讗诇讗 诪诇讜讬 讜讬砖砖讻专 谞专讗讛 讚讛"讚 讘转"讞 驻砖讜讟 讗讘诇 诪讬 砖讛讜讗 讙讘专讗 专讘讗 讜讝讻讛 讗砖专 讘拽专讘讜 讗讜专 讘讜 谞讬爪讜抓 诪砖讛 专讘讬谞讜 注"讛 讜讚讗讬 诪讻讜讬谉 讗诇 讛讗诪转 讜讝"砖 诇讗 诪砖讻讞转 爪讜专讘讗 诪专讘谞谉 讚诪讜专讛 讻诇讜诪专 转"讞 驻砖讜讟 讗讘诇 讗诐 讛讜讗 讙讘专讗 专讘讗 讜讚讗讬 诪讜专讛 讻讛诇讻讛 讚谞讬爪讜抓 诪砖讛 专讘讬谞讜 注"讛 讗转讜 注诪讜 讜讘讛讻讬 谞转讜专爪讜 讻诪讛 拽讜砖讬讜转 讚诪拽砖讬诐 讚讗讬讱 讗诪专讜 讚讜讚 讛注"讛 讛诇讻讛 讻诪讜转讜 讙诐 专讜讘 讛住谞讛讚专讬谉 讗诪专讜 讘诪讚专砖 讚讛讬讜 诪砖讘讟 讬讛讜讚讛 讜讗讬讱 讛讬讜 诪讜专讬诐 讛讜专讗讜转 讘讬砖专讗诇 讜注驻"讝 谞讬讞讗 讚讚讜讚 讛注"讛 讜讙诐 讛住谞讛讚专讬谉 讛讬讛 讘讛诐 谞讬爪讜抓 诪砖讛 专讘讬谞讜 注"讛 讜诪讻讜讜谞讬诐 讗诇 讛讗诪转 讜讘讝讛 讬转讬砖讘 讬讜转专 诪"砖 诇注讬诇 讜诪讞讜拽拽 专诪讝 诇诪砖讛 专讘讬谞讜 注"讛 讚谞讬爪讜抓 砖诇讜 讘讘谞讬 讘谞讬讜 砖诇 讛诇诇 讜讘讝讛 诪诇诪讚讬诐 转讜专讛 诇专讘讬诐 讜诪讻讜讜谞讬诐 诇讗诪转: 
讜讘讝讛 诪讬讜砖讘 诪讛 砖讛拽砖讛 讛专讘 拽专讘谉 讛注讚讛 驻"拽 讚诪讻讜转 讗讬讱 诪诪谞讬诐 讚讬讬谞讬诐 诪砖讗专 砖讘讟讬诐, 讜注诪"砖 讗谞讬 注谞讬 讘谞讞诇 拽讚讜诪讬诐 专讬砖 驻专砖转 砖讜驻讟讬诐 讘住"讚 讜注诇 驻讬 讛讗诪讜专 诪转讜专抓 讜讬专诪讜讝 诇讱 讘讻诇 砖注专讬讱 讗砖专 讛' 讗诇讛讬讱 讙讬诪讟专讬讗 诪砖讛 注诐 讛讻讜诇诇 讚谞讬爪讜抓 诪砖讛 讘讛诐 讜诪砖"讛 转转谉 诇砖讘讟讬讱 讗驻讬诇讜 诪砖讗专 砖讘讟讬诐 讜讚讜拽 讻讬 拽爪专转讬:





驻转讞 注讬谞讬诐

讜诪讞讜拽拽 诪讘讬谉 专讙诇讬讜 讗诇讜 讘谞讬 讘谞讬讜 砖诇 讛诇诇 砖诪诇诪讚讬诐 转讜专讛 讘专讘讬诐. 讗驻砖专 诇驻专砖 讘诪"砖 驻"讘 讚讬讜诪讗 讗诪专 专讘讗 诇讗 诪砖讻讞转 爪讜专讘讗 诪专讘谞谉 讚诪讜专讛 讗诇讗 诪诇讜讬 讗讜 讬砖砖讻专 讜讛拽砖讛 讛专讘 诪讛专砖"讗 讚讛讗 讚讛注"讛 讗转讬 诪讬讛讜讚讛 讜讛诇讻讛 讻诪讜转讜 讜转讬专爪讜 讛诪驻专砖讬诐 讘诪"砖 驻"讛 讚注专讜讘讬谉 讚讜讚 讚讙诇讬 诪住讻转讗 谞转拽讬讬诪讛 转讜专转讜 讘讬讚讜 讜诇讞讚 驻讬专讜砖讗 讛讬讬谞讜 砖讛讬讛 诪诇诪讚 诇讗讞专讬诐 讜讝讛 住讙讜诇讛 讚讙诐 诪讗谉 讚诇讗 讗转讬 诪诇讜讬 讜讬砖砖讻专 讛诇讻讛 讻诪讜转讜. 讜讛专讘 讬驻讛 转讜讗专 讛拽砖讛 讘诪"砖 讘讘"专 讚专讜讘 讛住谞讛讚专讬谉 诪讬讛讜讚讛 讛讜讜 讚讛专讬 诇讗住讜拽讬 讻讛诇讻讛 诇讜讬 讜讬砖砖讻专 讘注讬. 讜谞讬讞讗 诇讬讛 讚讛砖"住 讗讬讬专讬 讘讬讞讬讚 讜讻讚拽讗诪专 爪"诪 讚诪讜专讛 讗讘诇 讘专讘讬诐 讻诇诐 诪讜专讬诐 讻讛诇讻讛 注"砖 讜讗驻砖专 讚讝"砖 讗诇讜 讘谞讬 讘谞讬讜 砖诇 讛诇诇 砖诪诇诪讚讬诐 讜讘讝讛 讝讜讻讬诐 诇讻讜讬谉 诇讛诇讻讛 讻转讬专讜抓 讛诪驻专砖讬诐 讜注讜讚 讘专讘讬诐 专诪讝 转讬专讜抓 讛专讘 讬驻"转 讚讻砖讛讜讗 讘专讘讬诐 讻诇 讗讚诐 诪讗讬讝讛 砖讘讟 砖讬讛讬讛 讗诐 讛讜讗 讘专讘讬诐 讬讻讜诇 诇讻讜讬谉 讛讗诪转 讜讘讛讻讬 谞讬讞讗 拽讜砖讬转 讛转讜住' 讘讬讜诪讗 讚驻专讬讱 讛砖"住 诪讬讛讜讚讛 诪讞讜拽拽讬 讚讗诪讗讬 诇讗 驻专讬讱 诪讛讱 讚讻转讜讘 讘转讜专讛 讜诪讞讜拽拽 诪讘讬谉 专讙诇讬讜. 讜注"驻 讛讗诪讜专 诇"拽 讚讻讬讜谉 讚讚专讬砖 诇讛讗讬 拽专讗 注诇 讘谞讬 讘谞讬讜 砖诇 讛诇诇 砖诪诇诪讚讬诐 转讜专讛 讘专讘讬诐 诇讗 诪爪讬 诇诪驻专讱 讚注"讬 住讙讜诇讜转 讗诇讜 诇诇诪讚 讘专讘讬诐 讝讜讻讬诐 讙诐 砖讗专 砖讘讟讬诐 讜诪砖讜"讛 驻专讬讱 诪讬讛讜讚讛 诪讞讜拽拽讬 讚诪砖诪注 诇讬讛 讗驻讬诇讜 讘讬讞讬讚. 讜注诪"砖 讘注谞讬讜转讬谉 砖诐 讘讬讜诪讗 注诇 拽讜砖讬转 讛转讜住' 讜转讬专讜爪诐 注"砖 讘住"讚:





砖注专讬 转讜专转 讘讘诇

(讛 住注"讗) 讘谞讬 讗讘讗 讘专 讗讞讗 讻专住诇讗.鈥斪懽欁曌椬∽欁� 讗讜转 讞' 注专讱 专' 讞讬讬讗 讛注转讬拽 "讘专 讗讞讗 讘专 住诇讗" [讜讻"讛 讘讻"讬 诪讬谞讻谉], 讜讻谉 注讬拽专.


(讛 讗 转讜住驻讜转) 讚"讛 谞拽讬讟谞讗 讜讻讜' 讗讬谉 住讘专讗 诇讜诪专 讚专讘讛 讘专 专讘 讛讜谞讗 讛讬讛 讘讝诪谉 专讘讬.鈥斪撟懽ㄗ欁斪� 讘专讜专讬诐, 砖讛专讬 诪讘讜讗专 讘拽讬讚讜砖讬谉 (注讘 讘), 砖讘讬讜诐 砖诪转 专讘讬 谞讜诇讚 专讘 讬讛讜讚讛, 讜诪砖诪注 讚专讘 讬讛讜讚讛 讛讬讛 讙讚讜诇 诪专讘讛 讘专 专讘 讛讜谞讗. 讗讘诇 讘注"讝 (诇讜 讘 转讜住' 讚"讛 爪注专) 讻转讘讜 讚诪砖诪注 砖诐, 讚专' 讝讬专讗 讛讬讛 讘讬诪讬 专讘讬. 讜讝讛 讚讘专 砖讗讬 讗驻砖专, 砖讛专讬 专' 讝讬专讗 讛讬讛 转诇诪讬讚 专讘 讬讛讜讚讛, 讜讘讬诪讬讜 注诇讛 诇讗"讬, 讻讚讗讬转讗 讘讻转讜讘讜转 拽讬 注"讘 (讜注讬' 诪"砖 砖诐).

